Λένα Μαντά Blog - ΠΕΡΙΜΕΝΟΝΤΑΣ......\nΠΕΡΙΜΕΝΟΝΤΑΣ……<?xml:namespace prefix = o ns = "urn:schemas-microsoft-com:office:office" />\nΣηκώθηκε αργά και πλησίασε το παράθυρο……Σκοτάδι ήταν ακόμα…..Καλά-καλά δεν είχε ξημερώσει……Τι τον έπιασε και ετοιμάστηκε\nξημερώματα;Ξαναγύρισε στην θέση του. Τα πόδια του πονούσαν πολύ τον τελευταίο καιρό….\nΤι δεν πονούσε όμως; Η μέση του ώρες-ώρες νόμιζε πως θα σπάσει. Και ο ώμος του. Χάλια ήταν….Το χέρι του το αριστερό μούδιαζε τα βράδια και\nπροχθές είχε σπάσει το ποτήρι που έπιασε για να πιει νερό….Σαν βόμβα έσκασε το αφιλότιμο, αλλά ευτυχώς δεν ξύπνησε κανείς στο δωμάτιο.\nΠώς να περνούσαν τώρα οι ώρες; Όλοι οι υπόλοιποι τρόφιμοι του γηροκομείου, δεν θα ξυπνούσαν πριν από τουλάχιστον άλλες τρεις ώρες…..\nΔεν τους αδικούσε. Τι να κάνουν να σηκωθούν αξημέρωτα για να ζήσουν μια ίδια μέρα σαν την προηγούμενη, όπου οι δείχτες του ρολογιού δεν\nθα κουνούσαν εύκολα από τη θέση τους και που οι δραστηριότητες θα ήταν ίδιες και απαράλλαχτες με της προηγούμενης μέρας αλλά και με της επόμενης.\nΠρώτα πρωινό, μετά λίγη άσκηση για όσους την άντεχαν, μετά κανένα ομαδικό παιχνίδι για κάποιους, πρόβα στην χορωδία και φυσικά φαγητό το μεσημέρι.\nΚατάκλιση για δύο ώρες, τηλεόραση το απόγευμα ή διάβασμα για όσους ήθελαν, λίγη κουβεντούλα και ίσως περίπατος στον κήπο αν ο καιρός το\nεπέτρεπε. Το βραδινό φαγητό λιτό και νωρίς….Η ώρα του ύπνου ερχόταν να λυτρώσει από την ρουτίνα και την ανία που αυτή δημιουργούσε…..\nΔεν θα έπρεπε να έχει παράπονο…..Ελάχιστοι από τους τριγύρω του είχαν. Έμοιαζαν ευχαριστημένοι από το υποκατάστατο ζωής που ζούσαν,\nπεισματικά αγνοούσαν ότι έμοιαζε απελπιστικά με ωράριο φυλακής χωρίς επισκεπτήριο όμως για τους περισσότερους και δεν ήθελαν να δουν ότι ο\nμόνος λόγος αποφυλάκισης, ήταν ο θάνατος.….\nΓιατί άραγε έπρεπε να ζήσει τόσο πολύ; Τι είχε αυτός που τον έκανε να φτάσει τα ογδόντα πέντε χρόνια, επιζώντας από πολέμους, κατοχή και\nβάσανα δεκαετιών; Κι αν έπρεπε να ζήσει, γιατί να ζήσει μόνος χωρίς την σύντροφό, που για πενήντα και παραπάνω χρόνια είχε σταθεί δίπλα του\nβράχος ακλόνητος, λιμάνι απάνεμο και φιλόξενο;\nΓνώρισε την Μαρίκα όταν εκείνη ήταν μόνο δέκα έξι χρονών και την αγάπησε με την πρώτη ματιά στο πανηγύρι του χωριού.\nΤα μάτια της….Εκείνα τα μάτια της δεν μπορούσε να τα βγάλει από το μυαλό του, όλη την νύχτα….Ήξερε πως δεν θα του έδιναν….ήταν μικρός….αλλά\nη αγάπη του ήταν μεγάλη και Ο Θεός ακόμα μεγαλύτερος, έτσι ήξερε….Αυτό που δεν ήξερε, ήταν πως και η Μαρίκα σταμάτησε να κοιμάται από κείνο\nτο πανηγύρι και μετά και αιτία ήταν ο ίδιος….Δέκα εννιά χρονών ο Θωμάς, ψηλό και γεροδεμένο παλικάρι, της τράβηξε την προσοχή με τις ματιές του\nτις φλογερές και ένοιωσε την καρδιά της να κτυπάει δυνατά για το χατίρι του…..\nΣυναντήθηκαν τυχαία στο λιοτρίβι και παρ’ όλο που ήταν και οι γονείς τους μαζί, εκείνος πρόλαβε να της πει δύο λόγια και να μάθει από τα χείλη της, ότι\nτα αισθήματα ήταν αμοιβαία…..\nΤην ίδια μέρα μίλησε στη μάνα του για να στείλει προξενιό και η απάντηση ήταν όπως την περίμενε….Αρνητική….Δεν του την έδιναν γιατί δήθεν ήταν\nμικρή, αλλά εκείνος είχε μάθει ότι την προξένευαν με άλλον πιο μεγάλο και πιο πλούσιο από τον ίδιο…..\nΑς ήταν καλά ο ξάδελφός του ο Θανάσης που έμενε χρόνια στην Αθήνα, αλλά εκείνο το Πάσχα, ήρθε στο χωριό. Ο Θωμάς του είπε τον πόνο του, αλλά\nκαι την απόφαση να κλέψει την όμορφη Μαρίκα….Δεν περίμενε την βοήθεια, αλλά ήρθε….Ο Θανάσης είχε φύγει τότε, για να ξεχάσει μια κοπέλα που οι\nδικοί της του είχαν αρνηθεί και το ‘χε απωθημένο.\nΤην έκλεψε την Μαρίκα του….Τον είχε ακολουθήσει χωρίς δεύτερη κουβέντα και βρήκαν καταφύγιο στην μεγαλούπολη με τον Θανάση προστάτη τους.\nΣάλος στο χωριό, η πέτρα και τ’ ανάθεμα πάνω τους, αλλά κανείς δεν μπορούσε να ανατρέψει το τετελεσμένο.Δεν ήξεραν βέβαια, ότι ο Θωμάς, παρ’ όλο\nπου είχε κλέψει την κόρη τους, δεν είχε απλώσει χέρι πάνω της. Στο μικρό διαμέρισμα του Θανάση, ο ερωτευμένος Θωμάς, κοιμόταν στο πάτωμα,\nμπροστά στην κλειστή πόρτα του δωματίου που κοιμόταν η Μαρίκα του περιμένοντας τα νέα από το χωριό που θα έδιναν το πράσινο φως για την\nνόμιμη ένωσή τους….\nΤον μεσολαβητή τον έκανε φυσικά ο Θανάσης ο οποίος πήγε στο χωριό για να μιλήσει στους άμεσα ενδιαφερόμενους….\n- Κακό και ψυχρό αυτό που έκαναν τα παιδιά, δεν λέω, αλλά πρέπει να παραδεχτείτε ότι εσείς τους φτάσατε εκεί! Είπε στους γονείς και των δύο.\nΕίχαν μαζευτεί στο πατρικό του, σε ουδέτερο έδαφος, για να τους μιλήσει ο μορφωμένος ξάδελφος του απαγωγέα που έμενε στην Αθήνα εδώ και πολλά χρόνια.Οι «συμπέθεροι» δεν μιλούσαν, είχαν τα μάτια καρφωμένα στο πάτωμα και ο Θανάσης συνέχισε.\n- Στο κάτω-κάτω, δεν έκαναν και έγκλημα τα παιδιά! Αγαπήθηκαν! Και ο Θωμάς, τίμια σας έστειλε προξενιό και εσείς χωρίς να πάρετε την γνώμη\nτης Μαρίκας, την τάξατε σε άλλον! Τι να έκαναν;\n- Η Μαρίκα είναι παιδί ακόμα! Βρυχήθηκε ο πατέρας της. Εγώ ξέρω το καλό της και μόνο αυτό ήθελα!\n- Το ξέρω μπάρμπα! Του είπε ο Θανάσης ήρεμα. Τώρα όμως, τα πράγματα άλλαξαν!\n- Και φταίει ο γιος σου γι αυτό! Είχε στραφεί στον «συμπέθερο»…..\n- Ο γιος μου στη ζήτησε τίμια, εσύ ήσουν αγύριστο κεφάλι και ήθελες γαμπρό με λίρες και φλουριά! Του είχε απαντήσει ο άλλος.\nΟ πατέρας της Μαρίκας, είχε σηκωθεί όρθιος, έτοιμος να πιαστεί στα χέρια με τον πατέρα του Θωμά, παρ’ όλο που οι γυναίκες τους προσπαθούσαν να\nτους συγκρατήσουν.Ο Θανάσης είχε σηκωθεί κι αυτός και το αυστηρό του ύφος, τους είχε κάνει να μαζευτούν λιγάκι.\n- Δεν σας έφερα εδώ να τσακωθείτε! Τους μάλωσε. Το γεγονός είναι ότι τα παιδιά είναι μαζί πια , θέλουν να παντρευτούν και να ξαναγυρίσουν\nστο τόπο τους να ζήσουν αγαπημένα με όλους σας! Θα δώσετε την ευχή σας να κάνουμε τον γάμο εδώ ή δεν θα τα ξαναδείτε;\nΣώπασαν όλοι μπροστά στο ενδεχόμενο που τους πρόβαλε ο Θανάσης και επιτέλους αποδέχτηκαν την ήττα τους….\nΕίχε παντρευτεί την Μαρίκα του με όλες τις παραδόσεις του χωριού και με γλέντι τρικούβερτο, όπως γλέντι ήταν και όλη του η ζωή μαζί της, όσο\nδύσκολα κι αν πέρασαν.\nΟ πόλεμος του ’40 τον είχε στείλει στην Αλβανία, αφήνοντας πίσω την όμορφη γυναίκα του, έγκυο έξι μηνών στο πρώτο τους παιδί.Ποτέ δεν θα\nξεχνούσε εκείνη την στιγμή ο Θωμάς. Όλοι γύρω του έκλαιγαν, εκτός από την Μαρίκα. Και όταν τον αποχαιρέτησε αδάκρυτη του είπε:\n- Δεν φοβάμαι Θωμά. Σ’ αγαπώ και σε χρειάζομαι κι εγώ και το παιδί και ξέρω πως θα γυρίσεις σε μας γερός και δυνατός. Ο Θεός που μέχρι τώρα ήταν στο πλευρό μας, θα σε φυλάξει….και εσένα και την Ελλάδα μας…Καλή αντάμωση και εγώ θα προσεύχομαι κάθε μέρα!\nΠάλεψε με το κρύο, πάλεψε με το χιόνι, πάλεψε με τους Ιταλούς, μετά με τους Γερμανούς και κάθε φορά που τέλειωνε μια μάχη και ήταν γερός, ευχαριστούσε Τον Θεό που τον κρατούσε στα πόδια του.Κάθε βράδυ, κουρασμένος και πεινασμένος, κοιτούσε την φωτογραφία της Μαρίκας που είχε\nπάρει μαζί του και αργότερα και του γιου τους που είχε γεννηθεί και δεν ντρεπόταν που τα μάτια του γέμιζαν δάκρυα.\nΌταν τέλειωσε ο πόλεμος, μετά την συνθηκολόγηση, γύρισε σπίτι του κουρελιασμένος, αδύνατος και ταλαιπωρημένος αλλά τουλάχιστον ζωντανός και οι δύο τους κατάφεραν ν’ αντέξουν και την κατοχή που ακολούθησε…. Με την Μαρίκα έκαναν άλλα δύο παιδιά στα χρόνια που ακολούθησαν. Δύο κορίτσια.\nΚανείς δεν συμφώνησε που αποφάσισαν να φύγουν για την Αθήνα, αλλά η Μαρίκα ήταν πάντα δίπλα του, έτοιμη να συμφωνήσει μαζί του και να τον\nστηρίξει και πούλησε ακόμα και την προίκα της και του έδωσε τα λεφτά στα χέρια.\nΤο μαγαζί με τα χρώματα που άνοιξε, ήταν δική της ιδέα και ο Θωμάς πάντα το έλεγε πως αν δεν ήταν η γυναίκα του, δεν θα είχε προκόψει, γιατί\nπραγματικά πρόκοψαν. Και το μαγαζί μεγάλωσαν και σπίτι αγόρασαν και τα κορίτσια προίκισαν και ο γιος τους που «έπαιρνε» τα γράμματα είχε\nσπουδάσει πολιτικός μηχανικός και έχτιζε πολυκατοικίες....Tα έβλεπαν τα παιδιά τους και τα χαίρονταν.\nΗ μεγάλη τους κόρη η Ντίνα, που είχε τ’ όνομα της πεθεράς του, παντρεύτηκε πολύ μικρή, μόλις δέκα οκτώ χρονών, τον Φώτη, που είχε\nκαθαριστήριο στους Αμπελοκήπους και έκανε και δύο αγοράκια. Η μικρή, η Γιάννα, το στερνοπαίδι τους, παντρεύτηκε έναν που δούλευε στην ΔΕΗ και\nτο σπιτικό τους το έφτιαξαν στα Πατήσια. Ο Γρηγόρης, ο μοναχογιός τους, πιάστηκε καλά. Είχε μεγάλο σπίτι στους Αμπελοκήπους κι αυτός και\nήταν παντρεμένος με αρχιτεκτόνισσα. Είχαν κι έναν γιο που είχε το όνομα του παππού του….Θωμάς….\nΣτην αρχή του κακοφάνηκε που άδειασε το σπίτι τους, αλλά η Μαρίκα ήταν πάντα εκεί, να τον παρηγορεί και να δικαιολογεί τα παιδιά που τα έβλεπαν\nόλο και πιο σπάνια….\n- Έχουν δουλειές Θωμά μου, του έλεγε κάθε φορά που εκείνος παραπονιόταν. Είναι δυνατόν, να τα έχουμε μέσα στα πόδια μας, όπως τότε\nπου ήταν μικρά;\n- Ναι γυναίκα, δεν λέω, αλλά ούτε μια Κυριακή να μην έρχονται να τα βλέπουμε;\n- Μα μια Κυριακή έχουν κι αυτά να δουν ένα φίλο, να πάνε μια εκδρομή!\n- Εγώ ξέρω ότι τρία παιδιά αναστήσαμε και γερνάμε μόνοι μας σαν τα κούτσουρα!\n- Και για να έχεις συντροφιά στα γεράματα τα κάναμε τα παιδιά άντρα μου; τον ρωτούσε εκείνη.\n- Δηλαδή εσένα σ’ αρέσει που δεν βλέπουμε ούτε παιδιά ούτε εγγόνια; διαμαρτυρόταν ο Θωμάς.\n- Δεν λέω πως μ’ αρέσει, αλλά είμαι λογική και σκέφτομαι και την δική τους την μεριά! Στο κάτω-κάτω, μια χαρά είμαστε, γεροί είμαστε, μας\nξέρουν καλά και κοιτάνε τη ζωή τους, όπως κοιτούσαμε και εμείς την δικιά μας στο καιρό μας! Τον αποστόμωνε η γυναίκα του.\nΕυτυχώς που είχε και κείνη…. Ποτέ δεν του χάλασε χατίρι….Ποτέ δεν τον στεναχώρησε….Μόνο όταν έφυγε….Άδειασε ο κόσμος για τον Θωμά. Χάθηκε\nτο έδαφος κάτω από τα πόδια του. Βεβαιώθηκε για κείνο που χρόνια υποψιαζόταν…..Χωρίς την Μαρίκα, ήταν άχρηστος….Τίποτα δεν μπορούσε να κάνει\nστο σπίτι, ούτε ένα αβγό να βράσει…. Κανείς δεν τον ρώτησε αν ήθελε να πάει σε οίκο ευγηρίας…….κανένα από τα παιδιά του δεν πρότεινε να τον πάρει\nστο σπίτι του….Οι ζωές τους ήταν τακτοποιημένες και τόσο ερμητικά κλεισμένες, που δεν χωρούσε ένας γέρος ογδόντα χρονών….\nΠέντε χρόνια τώρα, ήταν εκεί, ανάμεσα σε άλλους τσακισμένους ανθρώπους που είτε ήταν πραγματικά μόνοι, χωρίς παιδιά να τους φροντίσουν είτε σαν\nτον ίδιο με παιδιά που η ζωή τους δεν χωρούσε τον γέροντα γονιό τους….Πέντε χρόνια τώρα, έβλεπε τα παιδιά του σπάνια, ακόμα πιο σπάνια από τότε\nπου ζούσε η μάνα τους. Του τηλεφωνούσαν τυπικά μια φορά την εβδομάδα, του έκαναν τις ίδιες τυπικές ερωτήσεις, αν ήταν καλά, αν χρειαζόταν\nτίποτε, έπαιρναν τις ίδιες τυπικές απαντήσεις και ξαναγύριζαν χωρίς τύψεις στις ζωές τους.\nΠολύ θα ήθελε να τους πει την αλήθεια, αλλά δεν το έκανε.Πολύ θα ήθελε να τους πει ότι δεν ήταν καθόλου καλά. Ότι είχε κουραστεί να ζει, χωρίς να\nέχει το θάρρος να πεθάνει. Ότι αισθανόταν μόνος και ότι δεν του άρεσε αυτή η πολιτισμένη φυλακή που τον είχαν κλείσει, χωρίς να του πουν ποιο\nέγκλημα είχε διαπράξει για ν’ αξίζει μια τέτοια τιμωρία. Ότι ήταν υγιέστατος και το μόνο του πρόβλημα ήταν ότι οι κινήσεις του δεν ήταν πια τόσο\nγρήγορες. Πολύ θα ήθελε να τους αποκαλύψει, αυτό που ίσως αγνοούσαν. Ότι το σώμα γερνάει, αλλά όχι η ψυχή, όχι το μυαλό και\nαισθανόταν εγκλωβισμένος σ’ αυτό το γέρικο κουφάρι που δεν μπορούσε ν’ ακολουθήσει σε όσα θα ήθελε ο ίδιος να κάνει……\nΟ Θωμάς αναστέναξε και κοίταξε πάλι από το παράθυρο. Είχε αρχίσει να ξημερώνει επιτέλους αυτή η Κυριακή….\nΤου είχε υποσχεθεί ο γιος του, ότι σήμερα θα ερχόταν οπωσδήποτε να τον πάρει και θα έτρωγαν όλοι μαζί στο σπίτι του. Θα έβλεπε και τις κόρες του….\nΘα ερχόταν όμως; Του το είχε υποσχεθεί και τον προηγούμενο μήνα, αλλά δεν είχε έρθει γιατί κάτι είχε τύχει…..έτσι του είπε και κείνος είχε ξαναβάλει\nστη ντουλάπα το καλό του το κοστούμι και είχε αντιμετωπίσει μόνος του, το αίσθημα της απόρριψης που τον περικύκλωσε….εξάλλου δεν ήταν και η\nΗ Χρύσα κάθισε δίπλα του και ο Θωμάς την κοίταξε ξαφνιασμένος. Ήταν….συγκρατούμενή του αλλά σε τίποτα δεν έμοιαζε με του υπόλοιπους εκεί\nμέσα. Ήταν εβδομήντα επτά χρονών και γεμάτη όρεξη για ζωή και κέφι. Πού το έβρισκε τόσο κέφι, πάντα απορούσε ο Θωμάς. Πρώτη στο τραγούδι,\nπρώτη στο χορό και τις απόκριες, τους είχε ξεσηκώσει όλους να μασκαρευτούν και έγινε ένα γλέντι που κράτησε σχεδόν μέχρι το πρωί και που όμοιό\nτου, δεν είχε ξαναγνωρίσει το σπίτι τους. βαφε τα μαλλιά της πάντα κόκκινα και ο Θωμάς την είχε ακούσει να λέει: « Είναι τόσο θλιβερό ένα\nγερασμένο πρόσωπο και μου φέρνει μελαγχολία! Τουλάχιστον βλέπω τα μαλλιά μου και γελάω!»\nΤώρα η Χρύσα τον κοιτούσε χαμογελώντας με καλοσύνη.\n- Πες μου ότι πέρασες όλη την νύχτα εδώ! Του είπε.\n- Όχι βέβαια! Της απάντησε εριστικά.\n- Καλά, μην με δαγκώσεις κιόλας! Από τι ώρα περιμένεις;\n- Δεν ξέρω! Δεν είδα το ρολόι!\n- Θα έρθουν; τον ρώτησε και η κατανόηση στη φωνή της τον εκνεύρισε περισσότερο.\n- Κι εσένα τι σε νοιάζει και ρωτάς;\n- Ηρέμισε Θωμά….Οι περισσότεροι εδώ μέσα, γερνούν σ’ ένα παράθυρο, περιμένοντας τα παιδιά τους να θυμηθούν, αλλά τα παιδιά δεν έχουν\nκαλή μνήμη και το ξέρουμε όλοι. Κι όμως, την επόμενη φορά που θα τους υποσχεθούν ότι θα έρθουν, πάλι στο παράθυρο είναι και περιμένουν…..\n- Εσύ ποτέ δεν στάθηκες στο παράθυρο όμως!\n- Και ποτέ δεν ήρθε κανείς να με δει! Έτσι δεν είναι;\n- Μόνη σου είσαι; Δεν έχεις παιδιά;\n- Έχω….Μια κόρη….\n- Και πού είναι; Δεν μένει στην Ελλάδα;\nΟ Θωμάς πρώτη φορά έμοιαζε να ενδιαφέρεται για κάποιον άλλον και η Χρύσα δεν τον απογοήτευσε. Του χαμογέλασε.\n- Μην γελάσεις, αλλά η κόρη μου, μένει δύο τετράγωνα πιο πέρα από δω!\nΤώρα ο Θωμάς ανακάθισε και την κοίταξε έκπληκτος.\n- Και γιατί δεν έχει έρθει ποτέ να σε δει;\n- Δεν ξέρω Θωμά και σταμάτησα πια ν’ αναρωτιέμαι. Ήρθα εδώ, ένα χρόνο πριν από σένα, δηλαδή είμαι εδώ έξι ολόκληρα χρόνια, αλλά είμαι η\nμόνη, που ήρθα εθελοντικά!\n- Εθελοντικά; Πώς είναι δυνατόν να ήρθες σ’ ένα τέτοιο μέρος με την θέλησή σου;\n- Γιατί κάνεις έτσι; Ο άντρας μου πέθανε όταν ήμουν εξήντα εννιά χρονών. Έμεινα μόνη μου, σ’ ένα άδειο διαμέρισμα γιατί η κόρη μου είχε\nήδη παντρευτεί, αλλά με τον γαμπρό μου τα πηγαίναμε από την αρχή, σαν το σκύλο με την γάτα! Δεν τον χώνεψα και δεν με χώνεψε! Ίσως από\nτην γρουσουζιά του να έπεσα εκείνη την μέρα λίγο μετά τα σαράντα του άντρα μου και να έσπασα το πόδι μου! Με πήραν σπίτι τους και τα\nπράγματα έγιναν χειρότερα. Θεωρούσε ότι του έτρωγα το φαγητό άδικα των αδίκων! Τέτοιος καρμίρης είναι! Όπως και να ‘χει, τα μάζεψα\nκαι ξαναγύρισα σπίτι μου, αλλά κάτι είχε αλλάξει. Κατάλαβα ότι τα χρόνια περνούσαν, νεότερη δεν θα γινόμουν, μπορεί να συνέβαινε κάτι\nπαρόμοιο ή και χειρότερο και δεν θα είχα κανέναν να με φροντίσει. Η κόρη μου είχε διαχωρίσει τη θέση της και ήταν τοποθετημένη στο\nστρατόπεδο του άντρα της….Δεν την αδικώ βέβαια….τι να έκανε δηλαδή; Να έπαιρνε αγκαλιά την μάνα της και να χώριζε τον άντρα της επειδή\nδεν με άντεχε; Μόλις έγινα εντελώς καλά, πήρα με την σειρά όλους τους οίκους ευγηρίας για να βρω κάποιον που να μου αρέσει…κατέληξα\nεδώ! Τους το ανακοίνωσα, πούλησα το σπίτι και κράτησα φυσικά τα λεφτά για την κηδεία μου και ήρθα! Η σύνταξη του άντρα μου και η δική\nμου, έφταναν και περίσσευαν για να πληρώσω την διαμονή μου και αυτό είναι κάτι για το οποίο ευγνωμονώ Τον Θεό!\n- Για ποιο πράγμα;\n- Μα κουτός είσαι; Με φαντάζεσαι να μην είχα και λεφτά; Θα κατέληγα σε κανένα δημόσιο γηροκομείο ή στο πεζοδρόμιο, γιατί βέβαια, δεν\nεπρόκειτο να δώσει δεκάρα για μένα ούτε ο γαμπρός ούτε η κόρη!\n- Γιατί όμως;\n- Εδώ έκλαιγε το φαγητό που έτρωγα, θα πλήρωνε για να καλοπερνώ;\n- Δεν λέω γι αυτό! Λέω γιατί τα παιδιά μας, μας παράτησαν εδώ και ξέχασαν ότι υπάρχουμε!\n- Είναι απλό Θωμά! Η ζωή σήμερα, τρέχει και εμείς σαν γέροι που είμαστε δεν μπορούμε να τρέξουμε! Θα ήμασταν βαρίδια στα πόδια τους!\n- Ναι, αλλά είμαστε άνθρωποι Χρύσα! Δεν είμαστε σκουπίδια που τα πετάς από την βάρκα για να πάει αυτή πιο γρήγορα!\nΔεν πρόλαβε να του απαντήσει. Εμφανίστηκε η Ξένια, η υπεύθυνη και τους πλησίασε. Έμοιαζε λυπημένη όταν κοίταξε τον Θωμά και κείνος κατάλαβε.\n- Δεν θα έρθει ούτε σήμερα, έτσι δεν είναι; την ρώτησε ήσυχα.\n- Κύριε Θωμά, λυπάμαι πολύ….Μόλις μας τηλεφώνησε ο γιος σας….\n- Ξέρω….κάτι του έτυχε….\n- Ναι….Είπε πως θα σας τηλεφωνήσει για να σας εξηγήσει….\nΟ Θωμάς κατέβασε το κεφάλι και η Ξένια έμεινε εκεί μπροστά του, να μην ξέρει τι να του πει, αλλά της έκανε νόημα η Χρύσα να φύγει.\nΜόλις έμειναν μόνοι, του έπιασε το χέρι.\n- Θωμά…του είπε σιγά και κείνος σήκωσε αργά τα μάτια του και την κοίταξε.\n- Κουράστηκα Χρύσα….της είπε απλά. Θέλω να πεθάνω πια…..\n- Μην λες κουταμάρες! Τον αποπήρε η Χρύσα. Κι αν θέλεις να ξέρεις, φταις κι εσύ!\n- Σε τι φταίω δηλαδή;\n- Ε, να! Κρεμάστηκες στα παιδιά σου λες και δεν υπάρχει τίποτα άλλο πέρα απ’ αυτά!\n- Και τι άλλο υπάρχει;\n- Η ζωή η ίδια Θωμά! Τόσα χρόνια σε ξέρω και δεν έχεις αλλάξει! Πουθενά δεν συμμετέχεις, ποτέ δεν βγαίνεις μόνος σου, το έχεις πάρει\nπολύ στραβά το θέμα!\n- Δεν σε καταλαβαίνω! Πού να συμμετέχω δηλαδή; Στην χορωδία;\n- Μόνο η χορωδία είναι εδώ; τόσα πράγματα κάνουμε και εσύ πάντα χωμένος σε μια εφημερίδα! Αμ δεν περνούν έτσι οι ώρες καημένε! Και\nούτε είμαστε φυλακισμένοι εδώ μέσα! Σήμερα ας πούμε….Ωραία μέρα είναι, λιακάδα έχει, τι θα έλεγες να πηγαίναμε μαζί μια βόλτα;\n- Βόλτα; Πού να πάμε;\n- Εδώ παρά κάτω, έχει ένα καφενεδάκι! Πάμε να πιούμε εκεί τον σκέτο μας, να πάρουμε λίγο αέρα, να χαζέψουμε τον κόσμο…..\n- Μα δεν έχω βγει ποτέ μόνος μου….\n- Κι εγώ μαζί σου δεν θα είμαι; Ούτε θα τρέξουμε τον Μαραθώνιο. Σιγά-σιγά θα πάμε, με το πάσο μας θα γυρίσουμε! Κοίτα λίγο γύρω σου Θωμά!\nΑν εσύ κι εγώ ήμασταν….ας πούμε παντρεμένοι!\n- Εμείς οι δύο; τι λες;\n- Σώπα κι άκου ντε! Αν λέω ήμασταν παντρεμένοι, εσύ είσαι ογδόντα πέντε και γω εβδομήντα επτά! Καλή διαφορά για ζευγάρι, σωστά; Από\nυγεία, πέρα από τα συνηθισμένα, μια χαρά είμαστε, θα μέναμε λοιπόν στο σπιτάκι μας, θα πηγαίναμε για τα ψώνια μας, θα βγαίναμε τις βόλτες\nμας και θα περνούσαμε ζωή χαρισάμενη! Σωστά;\n- Έτσι όπως τα λες…..σωστά ακούγονται…..\n- Ε, λοιπόν, πες πως μένουμε σ’ ένα σπίτι, πως είμαστε ζευγάρι και σήμερα που είναι Κυριακή, βγαίνουμε βόλτα! Θα γυρίσουμε να φάμε,\nνα ξεκουραστούμε και το απόγευμα έχουμε καλεσμένους φίλους μας για να παίξουμε χαρτιά! Πού χωράνε τα παιδιά σου ή η κόρη μου στη ζωή\nμας; Κι αν δεν είχαμε καθόλου παιδιά, τι διαφορετικό θα κάναμε; Ξύπνα Θωμά! Με το να λυπάσαι τον εαυτό σου, δεν περνάει καλά η ζωή και\nεμείς δεν έχουμε πολλά χρόνια μπροστά μας για να τα σπαταλάμε έτσι! Στο κάτω-κάτω, κι εσύ ακόμα, δεν ήρθες με το ζόρι εδώ! Στο πρότειναν\nκαι δέχτηκες γιατί μόνος σου δεν μπορούσες να ζήσεις! Γιατί λοιπόν να μην χαίρεσαι το κάθε λεπτό σαν να είναι το τελευταίο, αφού αν\nΗ Χρύσα σώπασε και περιεργάστηκε το προβληματισμένο ύφος του άντρα απέναντί της.\n- Πάω να ντυθώ και έρχομαι να φύγουμε! Του είπε αποφασιστικά.\nΗ μέρα ήταν θαυμάσια. Ο ήλιος τους χάιδευε τις πλάτες και ένα ελαφρύ ανοιξιάτικο αεράκι τους αναζωογονούσε. Βάδιζαν αργά και χάζευαν γύρω τους.\nΤο καφενεδάκι είχε τραπεζάκια στην απέναντι πλατεία και κάθισαν εκεί. Γύρω τους υπήρχαν κι άλλα ηλικιωμένα ζευγάρια και η Χρύσα πρόσεξε πως ο\nΘωμάς τους έριχνε κλεφτές ματιές. Μια μπάλα ήρθε στα πόδια του και ένα μικρό κοριτσάκι την ακολούθησε. Ο Θωμάς την έπιασε και την έδωσε\nστο κοριτσάκι που του χαμογέλασε πριν φύγει για να συνεχίσει το παιχνίδι του.\n- Λοιπόν; τον ρώτησε η Χρύσα. Πώς σου φαίνεται εδώ;\n- Είναι πολύ όμορφα….έχεις έρθει κι άλλη φορά;\n- Σχεδόν κάθε Κυριακή που φεύγω, εδώ έρχομαι, του απάντησε.\n- Η αλήθεια είναι ότι πάντα αναρωτιόμουν που πήγαινες κάθε Κυριακή στολισμένη και γιατί γύριζες τόσο ευδιάθετη, της είπε ο Θωμάς.\n- Είχα δίκιο λοιπόν;\n- Νομίζω ναι….Αισθάνομαι πάντως σαν σχολιαρόπαιδο που έκανε σκασιαρχείο, της είπε και η Χρύσα γέλασε.\nΜπορούσε να είναι αισιόδοξη τώρα πια. Η αρχή είχε γίνει για να βγάλει από το κέλυφος έναν άνθρωπο που είχε κλειστεί σαν στρείδι στην μοναξιά του…..\nΔεν ήταν η πρώτη φορά που είχε προσπαθήσει, αλλά εκείνος πάντα αρνιόταν την βοήθειά της. Πέντε χρόνια τώρα, όποτε τον πλησίαζε, εκείνος\nήταν αρνητικός, πολλές φορές και κακός μαζί της….\nΕκείνη όμως πάντα κατέληγε στην ίδια σκέψη που τελικά είχε γίνει πραγματικότητα….\nΠάντα έλεγε: « Δεν μπορεί!.....Θα στρώσει!.......»\nFriday, June 29, 2007 4:37:07 PM (GTB Standard Time, UTC+02:00) Comments  | Tracked by:


Αμβρόσιος σε Ιερώνυμο:Στην Ιερά Σύνοδο της Ιεραρχίας, όχι στη Διαρκή η Συμφωνία με Τσίπρα - Pelop.gr\nΑμβρόσιος σε Ιερώνυμο:Στην Ιερά Σύνοδο της Ιεραρχίας, όχι στη Διαρκή η Συμφωνία με Τσίπρα\nΤην προαναγγελθείσα, μέσω της «Π», επιστολή του προς τον Αρχιεπίσκοπο Ιερώνυμο, απέστειλε δίνοντάς την και στη δημοσιότητα, ο μητροπολίτης Αμβρόσιος, απευθυνόμενος βέβαια στην Διαρκή Ιερά Σύνοδο της Εκκλησίας της Ελλάδος.\nΑφού εκφράζει αισθήματα υπέρτατης αγωνίας για το μέλλον των εκκλησιαστικών πραγμάτων, από τις ανακοινώσεις του Αλ. Τσίπρα και της εμφανισθείσας, ως κοινή, συμφωνίας μεταξύ Εκκλησίας και Πολιτείας, επαναλαμβάνει ότι αυτή «κρύβει το μίσος του πρωθυπουργού για τον ιερό κλήρο», ζητά να συζητηθεί αυτή -ως μοναδικό θέμα- σε τάχιστη και έκτακτη σύγκληση της Ιεράς Συνόδου της Ιεραρχίας.\nΕπικαλείται επ' αυτού άρθρο του νόμου «Περί Καταστατικού Χάρτη της Εκκλησίας», αφού η φερόμενη ως συμφωνία περιλαμβάνει τροποποιήσεις του Συντάγματος, όπως η διακοπή της μισθοδοσίας του εφημεριακού κλήρου από την Πολιτεία, όπως και τη σύσταση Ειδικού Ταμείου.\nΟ ιεράρχης Αμβρόσιος, στην επιστολή του, θεωρεί ότι η Διαρκής Ιερά Σύνοδο είναι αναρμόδια για να αποφασίσει για ένα τέτοιο ζήτημα ιδιαίτερης σπουδαιότητας.\nΤέλος, εκφράζει δημόσια τη διαφωνία του με τις δηλώσεις του μητροπολίτη Καβάλας, εκ των νεότερων χειροτονημένων, ο οποίος έσπευσε να χαρακτηρίσει δημόσια τη συμφωνία ως «υψίστης ιστορικής σημασίας»!


Ιάκωβος Μπριλής: Ας μη καθυστερεί η ΜΟΝΟΔΡΟΜΗΣΗ στο Φραγκομαχαλά | Chios News\nΑρχική Απόψεις Aρθρα Ιάκωβος Μπριλής: Ας μη καθυστερεί η ΜΟΝΟΔΡΟΜΗΣΗ στο Φραγκομαχαλά\nΙάκωβος Μπριλής: Ας μη καθυστερεί η ΜΟΝΟΔΡΟΜΗΣΗ στο Φραγκομαχαλά\nΦΡΑΓΚΟΜΑΧΑΛΑΣ : Ας μη καθυστερεί η ΜΟΝΟΔΡΟΜΗΣΗ!!!\nΠάει μήνας και παραπάνω που τελείωσε το γεφύρι στον Άγ. Αρτέμιο κυκλοφορούν οχήματα στον Περιφερειακό δρόμο. Ωστόσο εμείς στο Φραγκομαχαλά περιμένουμε την περιβόητη ΜΟΝΟΔΡΟΜΗΣΗ του κεντρικού μας δρόμου.\nΚολλήσαμε όμως τώρα στο να γίνει η ολοκλήρωση των διαγραμμίσεων και η παραλαβή τυπικά από τους μηχανικούς του Δήμου Χίου του έργου του περιφερειακού δρόμου στο τμήμα του Αγίου Αρτεμίου! Αυτή ήταν η απάντηση του αρμόδιου Αντιδημάρχου Τεχνικών Υπηρεσιών σε συνάντησή μας περί τις 10 Ιουνίου που τον επισκεφθήκαμε σαν αντιπροσωπεία του ΔΣ του ΔΕΣΜΟΥ με αφορμή την έκφραση από την Τροχαία προειδοποίησης για έκδοση κλήσεων σε παρκαρισμένα οχήματα επί της οδού Αγ. Μαρκέλλης μετά από επώνυμη καταγγελία.\nΕκείνο πάντως που τονίσαμε πως μας καίει άμεσα και πρέπει να το καταλάβει οπωσδήποτε η Δημοτική μας Αρχή είναι πολύ απλό. Ο καιρός περνά, το καλοκαίρι τρέχει και η κίνηση έχει πάλι αυξηθεί και προς τις δύο κατευθύνσεις επί των οδών κ. Μονομάχου και Αγ. Μαρκέλλης.\nΔηλαδή πάμε να πάρουμε στην πλάτη και το καλοκαίρι του 2009 δίχως αποτέλεσμα ενώ τώρα υπάρχει ο Περιφερειακός δρόμος!\nΞέρουμε ότι υπάρχουν κάποιοι που μας χαρακτηρίζουν ως ανυπόμονους πολίτες. Όμως η υπομονή μας ξεπέρασε τα 25 χρόνια γκρίνιας που σύσσωμοι οι κάτοικοι Φραγκομαχαλά φωνάζουμε γι αυτό το ζήτημα. Έχουμε στείλει γράμματα και επιστολές στον κ. Τσίφτη για τον Περιφερειακό δρόμο, έχουμε κάνει αμέτρητα δημοσιεύματα Ζητούμε επιτέλους λύση όσο γίνεται γρηγορότερα.\nΣτη συνάντηση με τον κ. Αντιδήμαρχο , συζητήσαμε την πρόταση του κ. Διευθυντού της Τροχαίας να αποταθούμε σαν Σύλλογος ΔΕΣΜΟΣ ΤΟΥ ΦΡΑΓΚΟΜΑΧΑΛΑ , σε ειδικό συγκοινωνιολόγο για να φτιάξει ένα τοπικό σχέδιο κυκλοφορίας της περιοχής. Σ΄ αυτό ο κ. Καζάνας μας είπε διαβεβαίωσε ότι χρειάζεται τέτοια μελέτη και ασφαλώς θα διευκολυνθεί ο Δήμος αν την έχει στα χέρια του. Εμείς αυτό θα το εξετάσουμε σύντομα στο ΔΣ και θα αποφασίσουμε. Αν το κάνουμε, θα είναι για να βοηθήσουμε την εξεύρεση λύσης. Απαιτείται όμως ο Δήμος Χίου να εφαρμόσει την μελέτη του συγκοινωνιολόγου και να μη την κρύψει στο συρτάρι του. Πώς αλλιώς νοείται να ξοδέψει ο Σύλλογος για μια μελέτη που πρέπει να επιβαρυνθεί ο Δήμος Χίου και μετά να μη της δοθεί σημασία;\nΒέβαια πάλι σε χρονοβόρες διαδικασίες με έξοδα και μελέτες θα μπλεχτούμε και τρέχα γύρευε…\nΕν κατακλείδι λέμε, ας μη χρονοτριβούμε .Ας προχωρήσουμε στην ουσία που είναι η ΜΟΝΟΔΡΟΜΗΣΗ βάσει σχεδίου των τεχνικών Υπηρεσιών για να μη κυλά άλλο ο καιρός γιατί μελέτη της μελέτης … μας βρήκαν τα γεράματα!\nΑντιπρόεδρος ΔΕΣΜΟΥ ΤΟΥ ΦΡΑΓΚΟΜΑΧΑΛΑ.


Τελικός Copa Del Ray στο Καμπ Νου! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Τελικός Copa Del Ray στο Καμπ Νου!\nΠαρά τη θέληση των Ατλέτικο Μπιλμπάο και Μπαρτσελόνα ο τελικός του Ισπανκού Κυπέλλου να διεξαχθεί στο Σαντιάγκο Μπερναμπέου, το Καμπ Νου είναι τελικά το γήπεδο που επιλέχθηκε για να φιλοξενήσει τον τελικό του Ισπανικού Κυπέλλου.\nΜετά από διαβουλεύσεις δεν επήλθε κάποια συμφωνία και σε αυτό το σημείο επενέβη η Ισπανική Ομοσπονδία. Η έδρα της Μπαρτσελόνα έλαβε 26 ψήφους, ενώ το Σαν Μαμές 18. Οι υπόλοιπες επιλογές ήταν το Μεστάγια και το Μπενίτο Βιγιαμιρίν, ωστόσο απορρίφθηκαν από τη σχετική ψηφοφορία.


Athens by Bike | eazy.gr\n• Σετ επιδιόρθωσης\n• Λίστα «Πράγματα που πρέπει να κάνετε» στην Αθήνα\n• Κόστος για coffee break\n• Ηλεκτρικό ποδήλατo και κράνος (αν επιλέξετε ηλεκτρικό ποδήλατο)\nCoastal bike tour:\nSunset bike tour:\nPrivate City Bike Tour:\n• Εμφιαλωμένο νερό 500ml\n• Παιδικό κάθισμα ή trailer ποδηλάτου, εάν χρειάζεται\nPrivate Bike & Food Tour:\n• Δοκιμή φαγητών σε 5 διαφορετικές τοποθεσίες\nPrivate Half Day City & Sea Tour:\nPrivate Historical Bike Tour:\n• Eξουσιοδοτημένος ξεναγός\nQ Να μην ξεχάσω\n• Οι συμμετέχοντες πρέπει να είναι ηλικίας 12+.\n• Οικογένειες με μικρότερα παιδιά μπορούν να κάνουν κράτηση prive tour.\n• Για την ενοικίαση απαιτείται Α.Τ. ή δίπλωμα οδήγησης ή άδεια διαμονής, το όποιο θα κρατείται ως εγγύηση στο μαγαζί μέχρι την επιστροφή του ποδηλάτου\n• Διαθέτουμε πλαίσια ποδηλάτου για ύψη> 160 cm\n• Πρέπει να γνωρίζετε πώς να οδηγείτε ποδήλατο σε δημόσιο δρόμο\n• Απόσταση: περίπου 9χλμ.\n• Πρέπει να ξέρετε πώς να οδηγείτε ποδήλατο σε δημόσιο δρόμο\n• Απόσταση: περίπου 28χλμ.\n• Γλώσσα: Αγγλικά - Γαλλικά - Ιταλικά - Ισπανικά\n• Απόσταση: περίπου 9 χλμ\n• Διατίθενται επιλογές για χορτοφάγους. Ενημερώστε τυχόν διατροφικούς περιορισμούς κατά την κράτηση και θα κάνουμε το καλύτερο δυνατό για να σας εξυπηρετήσουμε. Αυτή η περιήγηση σε φαγητό δεν είναι κατάλληλη για άτομα που ακολουθούν δίαιτα vegan.\n• Θα πρέπει να ξέρετε πώς να κάνετε ποδήλατο σε δημόσιο δρόμο\n• Απόσταση: περίπου 10χλμ.\n• Αυτή η περιοδεία είναι για άτομα που χρησιμοποιούν για ποδηλασία σε μεγαλύτερες αποστάσεις.\n• Θα πρέπει να ξέρετε πώς να οδηγείτε ποδήλατο σε δημόσιο δρόμο.\nΑπόλαυσε μια βόλτα με ποδήλατο στην πόλη ή στην παραλία, διασκέδασε και γυμνάσου με τον πιο οικολογικό και υγιεινό τρόπο! Ενοικίαση ποδηλάτων και οργανωμένες εκδρομές. Το "Athens by bike" είναι ένα ταξιδιωτικό γραφείο που πραγματοποιεί περιηγήσεις με ποδήλατα στην πόλη της Αθήνας. Έχουμε εισαγάγει έναν μοναδικό τρόπο περιήγησης στα αξιοθέατα στην Αθήνα, που αποτελεί τάση στις περισσότερες ευρωπαϊκές πόλεις. Η ιδέα να παρέχουμε μια ασφαλή, διασκεδαστική και αξέχαστη εμπειρία στην καρδιά του κέντρου της πόλης γεννήθηκε το 2004. Τα τελευταία χρόνια, μοιραστήκαμε τα μυστικά μας σημεία, τις περίεργες «εσωτερικές» πληροφορίες και ιστορίες μας με χιλιάδες επισκέπτες με ατελείωτο πάθος . Από το 2017 είμαστε μέρος της Cycle Cities, ενός παγκόσμιου δικτύου των καλύτερων ταξιδιωτικών πρακτόρων ποδηλάτων στον κόσμο.\n€ € € € Από 8€ / άτομο\nPro The Pilot Center\nΑττική Ηλιούπολη Νότια Προάστια\nΑγ. Ιωάννης Ρέντη Αττική Νότια Προάστια\nΆγιοι Ανάργυροι Αττική Δυτικά Προάστια


Η Βουλή των ομογενών - Dikastirio.com\n*Δικηγόρος και Ιδρυτής της “Παναφρικανικής”\nΗ Ελλάδα των πέντε ηπείρων και η προάσπιση των συμφερόντων του Kράτους και του έθνους αποτελούν ηθική και πατριωτική υποχρέωσή μας. Συγκεκριμενοποιώντας το ζήτημα των ομογενών, αποτελεί συνταγματική επιταγή και υποχρέωση της ελληνικής Πολιτείας “η μεριμνά για τη ζωή του απόδημου ελληνισμού και τη διατήρηση των δεσμών του με τη μητέρα Πατρίδα” (άρθρο 108). Η πρώτη πρόταση του άρθρου 108 του Συντάγματος αναφέρεται στη μέριμνα που πρέπει να επιδεικνύει το Κράτος για τον απόδημο ελληνισμό, και όχι απλώς για τους Έλληνες πολίτες. Ο “ελληνισμός” είναι έννοια ευρύτερη και περιλαμβάνει, τόσο τους Έλληνες πολίτες που κατοικούν στο εξωτερικό, όσο και τους Κύπριους, καθώς και τους ονομαζόμενους Έλληνες τρίτης/τέταρτης γενιάς, που δεν έχουν την ελληνική ιθαγένεια.\nΗ δεύτερη πρόταση του άρθρο 108 ορίζει ότι το Κράτος “μεριμνά για την παιδεία και την κοινωνική και επαγγελματική προαγωγή των Eλλήνων που εργάζονται έξω από την επικράτεια”. Η πρώτη παράγραφος, εν συνόλω, μας επιτάσσει να ενδιαφερθούμε και να μεριμνήσουμε για τον ελληνισμό και τους Έλληνες. Λόγω του ότι βρίσκονται μακριά από την πατρίδα, λόγω του ότι μας χρειάζονται, λόγω του ότι η πατρίδα τους χρειάζεται, λόγω του ότι αποτελούν κομμάτι του έθνους μας, που κινδυνεύει να χαθεί.\nΗ ομογένεια ενισχύεται συνεχώς: Μεταναστευτικές ροές από το 1900 στην Αμερική και στην Αυστραλία. Οι GreekAmericans ενισχύθηκαν το 1920, το 1930, εκ νέου το 1960 και το 1970. Μεγάλες ροές στην Ευρώπη μετά τον Β’ Παγκόσμιο Πόλεμο και τελευταία έξοδος στα χρόνια της οικονομικής κρίσης 2008 – 2018. Μετά από έναν αιώνα μετανάστευσης, ο πληθυσμός της Ελλάδας είναι διαιρεμένος: οι μισοί κατοικούν εντός συνόρων και μισοί εκτός.\nΟι Έλληνες εντός των τειχών που συγκροτούμε ταυτοχρόνως το Κράτος, πρέπει να μεριμνήσουμε για τους Έλληνες εκτός των τειχών, που συγκροτούμε το Έθνος, τον Ελληνισμό. Πως θα μεριμνήσουμε; Το αναφέρει η δεύτερη παράγραφος του άρθρου 108 του Συντάγματος: θα εκδοθεί νόμος, που θα “ορίζει τα σχετικά με την οργάνωση, τη λειτουργία και τις αρμοδιότητες του Συμβουλίου Απόδημου Ελληνισμού, που έχει ως αποστολή του την έκφραση όλων των δυνάμεων του απανταχού ελληνισμού”.\nΠοιοι είναι Έλληνες, και για ποιους θα ενδιαφερθούμε; Το θέμα το έλυσε ο Ηρόδοτος 2.500 χρόνια πριν: Καταγωγή, γλώσσα, θρησκεία, ήθη: «το ελληνικόν εόν όμαιμόν τε και ομόγλωσσον και θεών ιδρύματα κοινά και θυσίαι ήθεά τε ομότροπα» (Ηρόδοτος, Ουρανία 144). Δεν χρειάζεται να σκεφτούμε τίποτα περίσσότερο.\nΤο συμβούλιο Απόδημου Ελληνισμού, είναι ανενεργό. Οι παθογένειες πολλές. Οι συνθήκες, όμως, ωριμάζουν: Για πρώτη φορά, η ελληνική βουλή νομοθέτησε την ψήφο των Ελλήνων του εξωτερικού, η τεχνολογία έχει διαλύσει κάθε δικαιολογία “απόστασης”, το κράτος εκσυγχρονίζεται, ψηφιοποιείται και η ομογένεια μπολιάστηκε με νέους Έλληνες – μενατάστες της τελευταίας κρίσης. Το συμβούλιο απόδημου ελληνισμού, θα μπορέσει να επιτελέσει πλέον τον ρόλο του. Να είναι ένα αμιγώς συμβουλευτικό όργανο, εκφραστής των Ελλήνων εκτός των τειχών, που θα υποδεικνύει ποιος είναι ο κατάλληλος τρόπος να μεριμνήσει το Κράτος για αυτούς. Η ίδρυση μιας “βουλής των ομογενών” στα πρότυπα της “Βουλης των Εφήβων”, θα βοηθήσει όλους τους τομείς ανάπτυξης του ελληνισμού και του κράτους. Τεχνικά γίνεται, δεν υπάρχει δημοσιονομικό κόστος, τουναντίον. Ήδη, οργανώσεις ομογενών προσπαθούν να επιτελέσουν έναν τέτοιο ρόλο, με σημαντική υστέρηση, αφού τους λείπει η θεσμική θωράκιση.\nΠως θα μπορέσουμε να ενισχύσουμε τις θέσεις του Κράτους μας, αν δεν έχουμε τους κατάλληλους συνδέσμους; Πως θα συνεργαστούν επιχειρήσεις ελληνικών συμφερόντων, αν δεν γνωρίζονται μεταξύ τους, με ταυτόχρονο όφελος για όλους; Πως θα φέρουμε περισσότερους Έλληνες ομογενείς τουρίστες; Πως θα μπορέσουμε να διευκολύνουμε την ζωή των Ελλήνων του εξωτερικού, όταν συναλάσσονται με το ελληνικό Κράτος; Πως θα αντιγράψουμε καλές πρακτικές και θα αποφύγουμε λάθη εκατέρωθεν, αν δεν τα συζητάμε μεταξύ μας; Πως θα κρατήσουμε ζωντανή την ελληνική γλώσσα; Πως θα διαιωνίσουμε το Έθνος μας; Επαφίεται στον πατριωτισμό των Ελλήνων…\nΠροηγούμενο άρθροΨάχνουν νέα σοβαρή υπόθεση διαφθοράς στην ΕΛ.ΑΣ\nΕπόμενο άρθροΗ χρήση μάσκας δεν είναι υποχρεωτική στο δρόμο και σε εξωτερικούς χώρους\n«Βομβαρδισμός» τηλεφωνημάτων για άνοιγμα κωδικού σε διαδικτυακές πλατφόρμες


Είσαι καταστηματάρχης Εστίασης; 500.000 καταναλωτές σε περιμένουν! - ΠΑΣΚΕΔΙ\nΠροτείνουμε την προοπτική διαμόρφωσης ειδικών πακέτων τιμών και προσφορών που μπορείτε να προσφέρετε στους καταναλωτές-εγγεγραμμένα μέλη του ΠΑΣΚΕΔΙ\nΠΡΟΗΓΟΥΜΕΝΟΕίσαι προμηθευτής; Ένα δίκτυο 40.000 καταστημάτων Εστίασης σε περιμένει!\nΕΠΟΜΕΝΟΗ επίθεση στην Εστίαση συνεχίζεται – Ποια συμφέροντα κρύβονται;


Αναρτήθηκε από Ζουζού στις 9:21 μ.μ.\nΤατιάνα 31 Ιουλίου 2017 - 4:11 μ.μ.\nΑγαπώ ωωωωω Τέλεια είναι!\nΑνώνυμος 8 Σεπτεμβρίου 2017 - 2:13 μ.μ.\nBΛΕΠΩ ΛΑΔΙ ΣΠΟΡΕΛΑΙΟ ΚΑΙ ΟΧΙ ΕΛΑΙΟΛΑΔΟ\nΑΝ ΟΧΙ ΓΙΑΤΙ ΔΕΝ ΒΑΖΕΤΕ ΜΙΣΟ ΠΟΤΗΡΙ ΕΛΑΙΟΛΑΔΟ ΓΙΑ ΝΑ ΕΙΝΑΙ ΥΓΙΕΙΝΟ ΚΑΙ ΝΑ ΜΗΝ ΓΙΝΕΙ ''ΒΑΡΙΑ ΚΑΙ ΛΑΔΕΡΗ'' Η ΖΥΜΗ?


ΚΑΣΤΟΡΙΑ:ΠΡΟΕΚΛΟΓΙΚΟ ΜΗΝΥΜΑ ΤΖΗΚΑΛΑΓΙΑ - OlaDeka\nΚΑΣΤΟΡΙΑ:ΠΡΟΕΚΛΟΓΙΚΟ ΜΗΝΥΜΑ ΤΖΗΚΑΛΑΓΙΑ\nΑρχική » Διάφορα » ΚΑΣΤΟΡΙΑ:ΠΡΟΕΚΛΟΓΙΚΟ ΜΗΝΥΜΑ ΤΖΗΚΑΛΑΓΙΑ\n30 Δεκεμβρίου 2014 The Doctor Διάφορα\nΗ εναλλακτική λύση που προτείνεται από τον ΣΥΡΙΖΑ εγκυμονεί εθνικούς και\nκοινωνικούς κινδύνους. Ζητούμε σαν Νέα Δημοκρατία νωπή λαϊκή εντολή για να συνεχίσουμε την προσπάθεια να ορθοποδήσουμε τη χώρα. Θεωρώ πως βρισκόμαστε σε σωστή κατεύθυνση.\nΜε τις βουλευτικές εκλογές καλούμαστε όλοι να επιλέξουμε την πορεία που πρέπει να ακολουθήσουμε. Πιστεύω ότι η ασφαλέστερη και πιο αξιόπιστη επιλογή μπορεί να προκύψει μέσα από τιs τάξεις της Νέας Δημοκρατίας και του Ευρωπαϊκού της προγράμματος.\nΤα τελευταία δυόμιση χρόνια ήταν δύσκολα σχεδόν για όλους μας. Προσωπικά μέσα από την ιατρική στην αρχή και την Διοίκηση του Νοσοκομείου στη συνέχεια ήμουν δίπλα σας. Κύριο μέλημά μου ήταν και είναι η προσφορά στον συνάνθρωπο και στον τόπο. Με πολύ μόχθο, πολύωρη δουλειά, με οικονομικές θυσίες μακριά από την οικογενειακή θαλπωρή, ένιωθα πως ήμουν ο άνθρωπόs σας στη διοίκηση της πολιτείας.\nΜου δόθηκε η δυνατότητα να βοηθήσω όποιον συμπολίτη μου το ζήτησε, ανιδιοτελώς και χωρίς διακρίσεις. Βοήθησα όποιον μου το ζήτησε με όλη μου την ψυχή, με μόνη ανταμοιβή την τεράστια ηθική ικανοποίηση και την έκφραση της εμπιστοσύνης και της ευγνωμοσύνης στο πρόσωπό μου.\nΤώρα, στόχος μου είναι η εκλογή μου στο βουλευτικό αξίωμα, που θα μου επιτρέψει να διαθέσω όλες μου τις δυνάμεις στην εξυπηρέτηση των συμφερόντων του τόπου και των αναγκών του συμπολιτών μου.\nΕκλέγοντάς με βουλευτή της Καστοριάς, μου δίνετε τη δύναμη να είμαι ωφέλιμος στην πατρίδα μας, την Καστοριά και τον καθένα σας χωριστά.\nΨΗΦΙΣΤΕ ΤΟΝ ΧΡΗΣΙΜΟΤΕΡΟ ΑΝΘΡΩΠΟ ΣΑΣ\nΤρίτος…πόλος στη Δυτική Μακεδονία;-Συνάντηση στελεχών της Κεντροαριστεράς στην Κοζάνη για τη συγκρότηση ψηφοδελτίου στην Περιφέρεια-Ποιοί ήταν παρόντες!\nΠρωτοχρονιάτικο μήνυμα Ν. Νικολόπουλου:Στο χέρι μας είναι το 2015 να γίνει μια καλύτερη χρονιά!\nΟΡΕΣΤΙΑΣ: ΠΡΟΕΚΛΟΓΙΚΟ ΠΡΟΓΡΑΜΜΑ – : ΔΕΥΑΚ\nΚΑΘΟΡΙΣΤΗΚΑΝ ΟΙ ΟΡΟΙ ΚΑΙ ΟΙ ΚΑΝΟΝΕΣ ΤΗΣ ΠΡΟΕΚΛΟΓΙΚΗΣ ΕΚΣΤΡΑΤΕΙΑΣ (ΦΕΚ)\nΕΚΛΟΓΕΣ ΜΗΝΥΜΑΤΑ ΠΡΟΕΚΛΟΓΙΚΗ ΠΕΡΙΟΔΟΣ ΤΖΗΚΑΛΑΓΙΑΣ


Τί είδε ο Επόπτης του ΕΛΓΑ στη δυτική Αχαΐα - Σε απόγνωση οι καλλιεργητές - Πότε θα πάρουν τις αποζημιώσεις - ΦΩΤΟ – Dytikanea.gr - Δίκτυο Ενημέρωσης Δυτικής Αχαϊας\nΤί είδε ο Επόπτης του ΕΛΓΑ στη δυτική Αχαΐα – Σε απόγνωση οι καλλιεργητές – Πότε θα πάρουν τις αποζημιώσεις – ΦΩΤΟ\nΟλοκληρωτική καταστροφή υπέστησαν οι καλλιέργειες στη δυτική Αχαΐα. Σήμερα το πρωί στις 10, πραγματοποίησε αυτοψία στις πληγείσες περιοχές ο επόπτης Αχαΐας του ΕΛΓΑ, Παναγιώτης Τέκος συγκεντρώνοντας τα πρώτα στοιχεία που δείχνουν το μέγεθος της καταστροφής.\nΘα ακολουθήσουν οι δηλώσεις των αγροτών, νέα επίσκεψη κλιμακίου του ΕΛΓΑ και κατόπιν η αναμονή από την πλευρά των καλλιεργητών για τις αποζημιώσεις.\nΣτην αυτοψία που έγινε το πρωί βρέθηκε και ο πρόεδρος του Αγροτικού Συλλόγου Δυτικής Αχαΐας Γιώργος Βεσκούκης, ο βουλευτής της ΝΔ Ανδρέας Κατσανιώτης και ο Αντιδήμαρχος (αναπληρωτής δημάρχου) Θανάσης Ραυτακόπουλος.\n(Ο πρόεδρος του Αγροτικού Συλλόγου δυτικής Αχαΐας Γιώργος Βεσκούκης)\nΗ αυτοψία σε Μπούκουρα, Ριόλο, Καγκάδι, Λάππα και σε άλλα χωριά, όπου έγιναν οι πρώτοι έλεγχοι, διαπιστώθηκε ότι η καταστροφή “αγγίζει” το 70% με 80%. Το κρισιμότερο στοιχείο είναι όπως λέει ο κ. Βεσκούκης ότι η κακοκαιρία χτύπησε ένα πριν ξεκινήσουν τον τρύγο στα αμπέλια που σημαίνει ότι δύσκολα μπορεί να επανέλθει ο καρπός. “Θα περιμένουμε λίγο μήπως σώσουμε τον καρπό, ο οποίος δεν έχει χτυπηθεί και βλέπουμε. Αυτό σημαίνει αύξηση του κόστους της παραγωγής, καθώς θα πρέπει να κάνουμε περισσότερα ραντίσματα. Και θα αυξήσουμε το κόστος και θα χάσουμε τα χρήματα που περιμέναμε”, εξηγεί ο κ. Βεσκούκης. Οι ελαιώνες έχουν υποστεί ολοκληρωτική καταστροφή, οι καλλιέργειες καρπουζιού, ενώ τα κηπευτικά (όχι όλα) ανάλογα με την έκταση της ζημιάς όπως σημειώνει ο κ. Βεσκούκης μπορεί και να επανέλθουν.\nΣε ότι αφορά τη διαδικασία των αποζημιώσεων είναι εξαιρετικά χρονοβόρα. Ερωτηθείς σχετικά ο κ. Βεσκούκης είπε ότι για τις καταστροφές στα αμπέλια τον Σεπτέμβριο του 2016, τα αποτελέσματα βγήκαν τον Μάρτιο του 2017 ενώ οι αγρότες πήραν τις αποζημιώσεις τους πριν από ένα μήνα! Οι αγρότες της δυτικής Αχαΐας, αναμένεται μετά τις αυτοψίες να κάνουν τις δηλώσεις της χαμένης παραγωγής και να περιμένουν τα αποτελέσματα. “Αυτή τη φορά έχουμε διαβεβαιώσεις ότι θα επισπευσθούν οι διαδικασίες”, καταλήγει ο κ. Βεσκούκης.\nΕτικέτες: DYTIKANEAdytiki achaiadytiki axaiadytikiachaiadytikiaxaiaΑγρότηςΒΕΣΚΟΥΚΗΣΔΥΤΙΚΑ ΑΧΑΙΑΔΥΤΙΚΑ ΝΕΑδυτικα νεα βεσκουκηςδυτικα νεα καλλιεργειες καταστροφηΔυτική ΑχαΐαΠΡΟΕΔΡΟΣ\nΕυνοϊκή ρύθμιση οφειλών στη ΔΕΥΑΔ για τους αγρότες που καταστράφηκαν οι καλλιέργειές τους – Επιστολή Νικολάου στον ΕΛΓΑ\nΕυνοϊκή ρύθμιση οφειλών στη ΔΕΥΑΔ για τους αγρότες που καταστράφηκαν οι καλλιέργειές τους - Επιστολή Νικολάου στον ΕΛΓΑ


Νέο NestleNoiazomai App: Καλωσορίσατε στον ψηφιακό κόσμο της Nestlé! - 4moms\nΠαράλληλα, το nestlenoiazomai.gr παρουσιάζει και τους τρεις ειδικούς συνεργάτες του οι οποίοι φροντίζουν να μας ενημερώνουν μέσα από την αρθρογραφία τους για θέματα είτε που μας απασχολούν στην καθημερινότητά μας είτε που μπορούν να την κάνουν πιο απολαυστική! Ο διατροφολόγος, Ιωσήφ Αλεξανδρίδης, μας υπενθυμίζει πως Νοιάζομαι για την διατροφή μου σημαίνει νοιάζομαι για την υγεία μου, την οποία χτίζουμε με τις σωστές επιλογές μας και τα καλύτερα προϊόντα διατροφής με βάση τις ανάγκες μας.\nΑπό την άλλη, ο αγαπημένος σεφ Κυριάκος Μελάς υπογραμμίζει ότι ένα τραπέζι γεμάτο μοσχομυριστές δημιουργίες είναι η ευκαιρία να έρθουμε όλοι πιο κοντά ενώ, το ότι νοιάζομαι για τους αγαπημένους μας σημαίνει ότι νοιαζόμαστε για τις γευστικές τους απολαύσεις! Έτσι, ακόμα και για τους μικρούς μας φίλους τους οποίους συχνά «κυνηγάμε» για να φάνε λαχανικά μας δίνει χρήσιμες συμβουλές για το πώς μπορούμε να τα κρύψουμε μέσα σε … υγιεινές μπουκίτσες! O Τάσος Μαργαρίτης από την πλευρά του εξηγεί πώς διορθώνοντας μικρά πράγματα από την καθημερινότητά μας μπορούμε να βελτιώσουμε τη στάση του σώματός μας αποφεύγοντας σημαντικά μελλοντικά προβλήματα!


Crete: Συνέλαβαν ηδονοβλεψία στις τουαλέτες του αεροδρομίου στο Ηράκλειο!\nΣυνέλαβαν ηδονοβλεψία στις τουαλέτες του αεροδρομίου στο Ηράκλειο!\nΟ φόβος και ο τρόμος γυναικών που επισκέπτονταν …την τουαλέτα για να κάνουν τη φυσική τους ανάγκη είχε γίνει ένας 45χρονος άνδρας, ο οποίος βρέθηκε από τους αστυνομικούς μετά από καταγγελίες- παράπονα, υπαλλήλων στον αερολιμένα, δεν συνελήφθη όμως καθώς καμία γυναίκα δεν θέλησε τελικά να υποβάλει μήνυση εναντίον του.\nΟ εν λόγω άνδρας ο οποίος κατάγεται από το νομό Λασιθίου και δραστηριοποιείται επαγγελματικά στο χώρο των μεταφορών, είχες πάθος να κοιτάζει μέσα από την … κλειδαρότρυπα!\nΜάλλον είχε ανακαλύψει ή δημιουργήσει μία σχισμή από την οποία έβλεπε γυναίκες υπαλλήλους συγκεκριμένης εταιρείας στο χώρο του ΚΑΗΚ, τη στιγμή που βρίσκονταν στο μέρος όπου και η βασίλισσα πηγαίνει μόνη της.\nΟι πρώτες καταγγελίες έγιναν πριν λίγο καιρό στο αστυνομικό τμήμα του αεροδρομίου και συζητιούνταν καθημερινά στα «πηγαδάκια» των υπαλλήλων της συγκεκριμένης εταιρείας.\nΠολλές υπάλληλοι γνώριζαν και πρόσεχαν, διότι όπως είχαν αντιληφθεί ο χώρος της τουαλέτας «παρακολουθείται».\nΟι πληροφορίες αυτές δεν άργησαν να φτάσουν και στους αστυνομικούς του αερολιμένα. Πριν\nαπό λίγες ημέρες αυτό που συζητιόταν στους διαδρόμους ως «κουτσομπολιό» και ανεπιβεβαίωτη πληροφορία, επιβεβαιώθηκε με την «σύλληψη» του 45χρονου, ο οποίος μάλιστα και παραδέχτηκε τις πράξεις του και τις απέδωσε στο πάθος του αυτό.\nΟ άνθρωπος όμως αυτός αφέθηκε ελεύθερος, καθώς καμία γυναίκα δεν προχώρησε σε μήνυση εναντίον του και το μόνο που έγινε τελικώς ήταν να του γίνουν συστάσεις και να μην εμφανιστεί ποτέ ξανά στο χώρο των τουαλετών του αεροδρομίου.\nΥπάλληλος πάντως που ενημέρωσε το Α.Τ μας είπε πως ήταν αρκετές οι γυναίκες που είχαν παραπονεθεί για την παρουσία και τις πράξεις του συγκεκριμένου ατόμου.\nΌπως μας εξήγησε, ο 45χρονος είχε «βάλει στο μάτι» τις τουαλέτες εταιρείας η οποία βρίσκεται στον επάνω όροφο του αερολιμένα.\n«Είχε ανακαλύψει ένα σημείο από όπου δεν φαινόταν ο ίδιος. Εκεί υπήρχε ένα μικρό κενό και ο άνθρωπος αυτός έσκυβε, επικεντρώνοντας το βλέμμα του στα πόδια και στα εσώρουχα των υπαλλήλων.\nΕμείς βλέπαμε κάποιες σκιές αλλά δεν μπορούσαμε να καταλάβουμε αρχικά τι είναι. Στη συνέχεια κάποιες κοπέλες τον είδαν και όταν μετά από τρεις ημέρες ο άνθρωπος αυτός συνελήφθη, τον αναγνώρισαν ενώ βρισκόταν στο αστυνομικό τμήμα» μας είπε.\nΑστυνομικοί που ρωτήθηκαν για το θέμα αυτό επιβεβαίωσαν την πληροφορία και ανέφεραν ότι δεν υπήρξε σύλληψη, διότι απλώς είχε παρέλθει το αυτόφωρο, ενώ δεν σχηματίστηκε και δικογραφία γιατί καμία από τις γυναίκες που τον αναγνώρισαν δε θέλησε να υποβάλει μήνυση, αν και όλες έδειχναν ενοχλημένες, αλλά και φοβισμένες κάποιες από αυτές».\nΣύμφωνα με πληροφορίες ο συγκεκριμένος άνδρας είναι παντρεμένος- χωρισμένος και στο Ηράκλειο ερχόταν τουλάχιστον δύο φορές την εβδομάδα για δουλειές.\nΥπενθυμίζεται ότι και πριν από λίγους μήνες είχε συλληφθεί στον εξωτερικό χώρο του αεροδρομίου ποδοσφαιριστής ο οποίος επιδείκνυε τα γεννητικά του όργανα σε περαστικούς.


Ο Κορνήλιος Καστοριάδης για τη Δημοκρατία - CulturePoint.gr\nHome /Ο Κορνήλιος Καστοριάδης για τη Δημοκρατία\nΤο βιβλίο αυτό, που περιλαμβάνει σεμινάρια του Κ. Καστοριάδη των ετών 1983-1984, αναφέρεται στην αθηναϊκή δημοκρατία του 5ου-4ου αιώνα π. Χ. Αναδεικνύει τις βασικές αρχές και τα βασικά χαρακτηριστικά της με το γνωστό εύληπτο και κρυστάλλινο ύφος του συγγραφέα της «Φαντασιακής θέσμισης της κοινωνίας». Η (άμεση) δημοκρατία δημιουργείται από τους αγώνες του δήμου κατά των ανωτέρων στρωμάτων, των ευγενών και γαιοκτημόνων. Οι αγώνες αυτοί χαρακτήρισαν μέχρι τέλος το πολίτευμα και επέτρεψαν την άμεση συμμετοχή όλων των πολιτών στη λήψη των αποφάσεων, στο νομοθετικό έργο και στις άλλες μορφές εξουσίας. Αμεση συμμετοχή σημαίνει χωρίς αντιπροσώπους και κόμματα. Για πρώτη και μοναδική φορά στην ανθρώπινη ιστορία ο δήμος είναι ο ουσιαστικός κυρίαρχος της πόλεως, εξ ου και ο όρος δημοκρατία (ο δήμος κρατεί, κυριαρχεί). Η κυριαρχία και η συμμετοχή επιτυγχάνεται με δύο θεσμούς: πρώτον, την «εκκλησία του δήμου» που επιτρέπει την άμεση παρουσία όλων των πολιτών στη νομοθετική και κυβερνητική εξουσίαu δεύτερον, την «κλήρωσιν», η οποία επιτρέπει την εναλλαγή στην εκτελεστική και τη δικαστική εξουσία. Η κλήρωση είναι η ειδοποιός διαφορά της δημοκρατίας, ενώ οι εκλογές η ειδοποιός διαφορά της ολιγαρχίας, όπως αναγνωρίζει και ο Αριστοτέλης, αλλά και οι νεότεροι φιλόσοφοι Μοντεσκιέ και Ρουσσώ.\nΓιώργος Ν. Οικονόμου – Καθημερινή


Bluetooth Hands free με τεχνολογία NFC | All About Windows\nΤα στερεοφωνικά ακουστικά Nokia BH-310 θα σας επιτρέψουν να μιλάτε στο αυτοκίνητο ασύρματα, με χρόνο ομιλίας έως και 5 ώρες και χρόνο αναμονής έως και 2.160 ώρες.\nΜε τη λειτουργία “Always Ready”, η χρήση του Bluetooth ακουστικού BH-310 της Nokia, είναι ιδιαίτερα εύκολη. Απλά αφαιρέστε το ακουστικό από το κλιπ και είστε έτοιμοι να μιλήσετε! Επαναφέρετε στη θέση του για να τερματίσετε μία κλήση. Πραγματοποιήστε κλήσεις ασύρματα, με στερεοφωνικό ήχο υψηλής ποιότητας και τεχνολογία DSP. Εργονομικά σχεδιασμένο, εφαρμόζει άνετα στα αυτιά σας και αποκλείει τον ήχο του περιβάλλοντος χάρη στα 2 μικρόφωνα.\nΤο ακουστικό προσφέρει ασύρματη σύνδεση με το κινητό τηλέφωνο μέσω NFC. Το μόνο που χρειάζεται είναι να φέρετε σε επαφή το ακουστικό Nokia BH-310 με το τηλέφωνο.\n← Σκληρός δίσκος STOR.E Slim της Toshiba\nUpdate για το Nokia Lumia 920 →\n3 Απριλίου 2014 All About Windows\t0


Καλύβια: Προφυλακιστέος ο 32χρονος για τη δολοφονία του 60χρονου στο Κέντρο Υγείας | Η ΚΑΘΗΜΕΡΙΝΗ\n06.05.2021 • 13:19\nΣτη φυλακή οδηγείται μετά την απολογία του ο 32χρονος που ομολόγησε ότι σκότωσε τον 60χρονο υπάλληλο του Κέντρου Υγείας Καλυβίων, στις 23 Δεκεμβρίου 2020.\nΑπολογούμενος σήμερα στην ανακρίτρια, ο 32χρονος ομολόγησε την πράξη του και απέδωσε το έγκλημα στην πεποίθηση που είχε πως επειδή ο 60χρονος του έκανε μάγια και κινδύνευε να αρρωστήσει, θα κατάφερνε να «λυτρωθεί» εάν τον σκότωνε.\nΕίπε, μάλιστα, πως αγόρασε το όπλο του εγκλήματος στο Μενίδι και κατέστρωσε το σχέδιο για την εξόντωση του θύματος, ακολουθώντας με το αυτοκίνητο της μητέρας του τον 60χρονο έως τη δουλειά του στο Κέντρο Υγείας Καλυβίων.\nΜόλις το θύμα πάρκαρε και πριν προλάβει να βγει από το όχημα του, ο κατηγορούμενος τον πλησίασε και τον πυροβόλησε τρεις φορές.\nΌπως προέκυψε από την έρευνα, ο 32χρονος, ο οποίος σήμερα κρίθηκε προφυλακιστέος, λίγες ημέρες μετά τον φόνο του 60χρονου, ο 32χρονος διέφυγε στην Αλβανία προκειμένου να χαθούν τα ίχνη του.\nΩστόσο, στο πλαίσιο συνεργασίας της ΕΛ.ΑΣ. με τις αλβανικές διωκτικές αρχές, ο φερόμενος ως δράστης εντοπίστηκε σε χωριό. Συνελήφθη για παράνομη είσοδο στη χώρα και απελάθηκε στην Ελλάδα.\nΣτη συνέχεια προσήχθη στη Διεύθυνση Ασφάλειας Αττικής, όπου ανακρινόμενος ομολόγησε την πράξη του. Σε έρευνα στο σπίτι του μάλιστα βρέθηκε μια κυνηγετική καραμπίνα, με την οποία πιθανολογείται ότι πυροβόλησε και σκότωσε το θύμα.\nΟι συνήγοροι του κατηγορουμένου, Μιχάλης Φράγκου και Γιώργος Γιάνναρος, δήλωσαν μετά το πέρας της απολογίας ότι ο εντολέας τους αντιμετωπίζει ψυχικά και διανοητικά προβλήματα και ως εκ τούτου ζήτησαν τη διενέργεια πραγματογνωμοσύνης.\n«Είναι εδραιωμένη, πλέον, η πεποίθησή μας ότι πρόκειται για ένα άτομο βαρύτατα διαταραγμένο ψυχικά και διανοητικά. Κι αυτό δεν είναι ένας όψιμος ισχυρισμός μας, καθώς αφενός δεν είχε κίνητρο για την πράξη αφετέρου προέρχεται από ένα οικογενειακό περιβάλλον όπου ο πατέρας του δολοφονήθηκε μπροστά στα μάτια του όταν ήταν 14 ετών», σημείωσαν οι συνήγοροι.\nΑστυνομία - Αστυνομικά Νέα Δολοφονία Έγκλημα


ΠΡΟΟΔΕΥΤΙΚΗ » Ο “ΦΑΡΟΣ” στο Διεθνές meeting στίβου «ΤΡΙΤΣΕΙΑ 2020»\nΟ Σύνδεσμος Βετεράνων Αθλητών Στίβου διοργάνωσε Διεθνές meeting στίβου «ΤΡΙΤΣΕΙΑ 2020», στη μνήμη του Α. Τρίτση, στο Στάδιο του Πανελλήνιου Γυμναστικού Συλλόγου (Πεδίο Άρεως) το Σάββατο 19 και Κυριακή 20 Σεπτεμβρίου, με πολλά αγωνίσματα.\nΕκεί βρέθηκε και ο Σύλλογος Ποντίων Αγ.Βαρβάρας «Ο ΦΑΡΟΣ», με τις όμορφες ζουπουνοφόρες, όπου συμμετείχαν στις απονομές επάθλων στους νικητές, αφού πρώτα είχαν τηρηθεί όλα τα υγειονομικά πρωτόκολλα.\nΣτο meeting παρευρέθηκαν και Ολυμπιονίκες και Παγκόσμιοι Πρωταθλητές.\nΔόθηκε Έπαινος στην Πρόεδρο του Συλλόγου κ. Σοφία Σαββίδου, για την αμέριστη βοήθεια στην διοργάνωση «ΤΡΙΤΣΕΙΑ 2020».


Φθηνές πτήσεις από Ιγκουάζου στη Skyscanner\nΠτήσεις από Ιγκουάζου\nΕννοείτε πτήσεις σε Ιγκουάζου ;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Ιγκουάζου κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Ιγκουάζου για κάθε προορισμό.\nΕναλλακτικές πτήσεις από Ιγκουάζου:\nΡοζάριο 1004 km\nΧόρχε Νιούμπερι 1052 km\nΜπουένος Άιρες Μινίστρο Πιταρίνι 1083 km\nΚόρδοβα 1134 km\nΣαν Χουάν 1506 km\nΌλα για ΑργεντινήΙγκουάζου Αεροδρόμιο | Πετάει προς Ιγκουάζου


Νέα γρήγορα τεστ ρίχνονται στη μάχη ενάντια στον κορονοϊό | Ελλάδα Ειδήσεις\nΝέα γρήγορα τεστ ρίχνονται στη μάχη ενάντια στον κορονοϊό\nΑυτό που χρειάζεται επειγόντως είναι φορητά μηχανήματα που να κάνουν τεστ μακριά.\nΓΡΑΦΕΙ: THETOC TEAM published 24 Μαρ. 20 (12:43)\nΗ διενέργεια αξιόπιστων, γρήγορων, φθηνών και μαζικών τεστ διάγνωσης αποτελεί κατ' εξοχήν ζητούμενο στη μάχη για περιορισμό της νόσου Covid-19, που προκαλεί ο νέος κορονοϊός SARS-CoV-2. Τα τεστ επιτρέπουν την ανίχνευση των κρουσμάτων και την έγκαιρη απομόνωση των φορέων.\nΝέο εντυπωσιακό γκράφιτι σε ταράτσα της Ηλιούπολης: Ο κορονοϊός με ανθρώπινα χαρακτηριστικά [εικόνες]\nΤα σημερινά μοριακά τεστ "αλυσιδωτής αντίδρασης πολυμεράσης" (PCR) είναι ακριβή και κάνουν τη δουλειά τους πολύ καλά, αλλά δεν είναι ούτε τόσο γρήγορα ούτε τόσο φθηνά ούτε εύκολο να γίνουν μαζικά και επιτόπου, με αποκεντρωμένο τρόπο. Αυτό που χρειάζεται επειγόντως είναι φορητά μηχανήματα που να κάνουν τεστ μακριά από ένα μεγάλο εργαστήριο.\nΤο πρώτο τεστ PCR για ανίχνευση του γενετικού υλικού του νέου ιού αναπτύχθηκε τον Ιανουάριο από τον Παγκόσμιο Οργανισμό Υγείας, λίγο μετά την αλληλούχιση από Κινέζους επιστήμονες του γονιδιώματος του SARS-CoV-2 (που τότε λεγόταν nCov-2019). Όμως, το πρωτόκολλο του τεστ είναι πολύπλοκο και ακριβό, σύμφωνα με το "Nature", με συνέπεια το τεστ να είναι κατάλληλο μόνο για μεγάλα συγκεντρωτικά διαγνωστικά εργαστήρια (π.χ. του Ινστιτούτου Παστέρ ή μερικών πανεπιστημίων στην Ελλάδα). Το τεστ συνήθως χρειάζεται τέσσερις έως έξι ώρες για να ολοκληρωθεί, αλλά μέχρι να μεταφερθούν τα δείγματα στα εργαστήρια από τα νοσoκομεία και μετά γνωστοποιηθούν τα αποτελέσματα, έχουν περάσει 24 έως 48 ώρες (καμιά φορά και περισσότερο).\nΠοια τεστ βγαίνουν στην αγορά\nΗ αμερικανική Cepheid, σύμφωνα με το "Science", πήρε έγκριση από την Υπηρεσία Τροφίμων και Φαρμάκων (FDA) των ΗΠΑ για την ανάπτυξη ενός τεστ PCR για τον νέο ιό, που θα γίνεται στο σύστημα GenXpert, μία συσκευή με μέγεθος μηχανής εσπρέσο, και θα βγάζει διαγνωστικό αποτέλεσμα σε 45 λεπτά.\nΗ γερμανική Pharmakt ήδη έχει διαθέσιμο ένα τεστ διάρκειας μόλις 20 λεπτών, που ανιχνεύει αντισώματα IgM και IgG έναντι του νέου ιού, και σκοπεύει τη μαζική παραγωγή ενός εκατομμυρίου "κιτ" τον Απρίλιο. Οι δοκιμές του έδειξαν ότι δίνει μηδενικά ψευδώς θετικά αποτελέσματα, ενώ έχει 13% ψευδώς αρνητικά αποτελέσματα.\nXiamen AmonMed Biotechnology (Κίνα)COVID-19 IgM/IgG test (Colloidal gold) Τεστ αντισωμάτων διάρκειας δέκα λεππτών.\nΚορονοϊός: Στη Λακωνία Τσιόδρας και Γ.Γ. Πολιτικής Προστασίας - Μετά τα κρούσματα σε εργάτες γης\nΈλενα Χριστοπούλου για τον Σκουλό και τον άστεγο: Ήταν μια πολύ άτυχη στιγμή του\n"ΛΥΠΗΡΟ ΤΟ ΘΕΑΜΑ ΣΤΙΣ ΠΛΑΤΕΙΕΣ" 28&nbspΣεπ&nbsp2020 |&nbsp08:49


Από 150-200 ευρώ τα διοικητικά πρόστιμα για παραβάσεις της νομοθεσίας περί πυροπροστασίας - Argonafplia.gr\nΑρχική ΑΡΓΟΛΙΔΑ Από 150-200 ευρώ τα διοικητικά πρόστιμα για παραβάσεις της νομοθεσίας περί πυροπροστασίας\nΣτα πλαίσια της διαρκούς ενημέρωσης προς τους πολίτες, η Διοίκηση Πυροσβεστικών Υπηρεσιών Νομού Αργολίδας, έχοντας ως στόχο την εξάλειψη των κινδύνων πυρκαγιάς σε ξένες περιουσίες και κυρίως την προστασία της ανθρώπινης ζωής, τον περιορισμό των καμένων εκτάσεων και τη μείωση του αριθμού εκδήλωσης πυρκαγιών υπαίθρου, σας ενημερώνει ότι:\n1.1 Από 11 Ιουνίου 2020 εγκρίθηκε και ισχύει η υπ’ αριθ. 19/2020 Πυροσβεστική Διάταξη με θέμα\n«Διαδικασία επιβολής διοικητικών προστίμων για παραβάσεις επί κανονιστικών διατάξεων νομοθεσίας πυροπροστασίας », την οποία και σας αποστέλλουμε συνημμένα.\n• Για άναμμα φωτιάς, απόρριψη αναμμένου τσιγάρου – σπίρτων και άλλων υλών σε ξηρά χόρτα ή/και άλλα καυστά ή εκρήξιμα υλικά ή αντικείμενα κατά παράβαση της υπ’ αριθ. 4/2012 Πυροσβεστικής Διάταξης προβλέπεται πρόστιμο 150 ευρώ.\n• Για εκτέλεση «θερμών εργασιών» σε υπαίθριους ή ημιυπαίθριους χώρους, όπως η ηλεκτροσυγκόλληση, η κοπή, η χρήση φλόγας ή ηλεκτρικού τόξου ή οποιουδήποτε εξοπλισμού που μπορεί να προκαλέσει θερμότητα, φλόγα ή σπινθήρα, καθώς και το καλαφάτισμα, η στεγανοποίηση, το πελέκημα, το τρύπημα, το κάρφωμα (καθήλωση) και οποιαδήποτε άλλη εργασία παραγωγής θερμότητας, εκτός εάν εκτελείται με τέτοιο τρόπο ώστε να διατηρείται η θερμοκρασία των εργαλείων και της εργασίας κάτω των 100°C, με μέσα όπως συσκευές κοπής και συγκόλλησης μετάλλων, συσκευές χαλκοκόλλησης και κασσιτεροκόλλησης, λυχνίες συγκόλλησης (καμινέτο) κ.α., εφόσον δεν έχει εκδοθεί άδεια εργασίας του άρθρου 2 και δεν τηρούνται τα προληπτικά μέτρα του άρθρου 3 της υπ’ αριθ. 7/1996 Πυροσβεστικής Διάταξης προβλέπεται πρόστιμο 150 ευρώ.\n• Για άναμμα και διατήρηση για οποιοδήποτε σκοπό φωτιάς στην ύπαιθρο στους χώρους του άρθρου 1 της υπ’ αριθ. 9/2000 Πυροσβεστικής Διάταξης, όπως τροποποιήθηκε με την υπ’ αριθ. 9α/2005 Πυροσβεστική Διάταξη και ισχύει προβλέπεται πρόστιμο 200 ευρώ.\n• Για απόρριψη αναμμένων τσιγάρων – σπίρτων και άλλων υλών στους χώρους του άρθρου 1 της υπ’ αριθ. 9/2000 Πυροσβεστικής Διάταξης, όπως τροποποιήθηκε με την υπ’ αριθ. 9a/2005 Πυροσβεστική Διάταξη και ισχύει προβλέπεται πρόστιμο 150 ευρώ.\n• Για την εντός δασών και δασικών εκτάσεων θήρα με όπλα, που έχουν βύσμα από ύλη, από την οποία μπορεί να μεταδοθεί φωτιά στους χώρους του άρθρου 1 της υπ’ αριθ. 9/2000 Πυροσβεστικής Διάταξης, όπως τροποποιήθηκε με την υπ’ αριθ. 91/2005 Πυροσβεστική Διάταξη και ισχύει προβλέπεται πρόστιμο 150 ευρώ.\n2. Επισημαίνεται ότι με βάση τον Ημερήσιο Χάρτη Πρόβλεψης Κινδύνου Πυρκαγιάς που εκδίδεται καθημερινά από τη Γ.Γ.Π.Π., στα προαναφερόμενα ποσά προστίμου θα υπάρχει συντελεστής βαρύτητας.\n– ΔΙ.Π.Υ.Ν. Αργολίδας\nΜετά τον εντοπισμό πιστοποιημένου κρούσματος κορωνοιού COVID 19 σε μέλος της ομάδας του Παναυπλιακού ο Δήμος Ναυπλιέων και ο ΔΟΠΠΑΤ Δήμου Ναυπλιέων τηρώντας με...


Guardian cat | The vermilion blog\nPosted in Άνεμοι κ Ύδατα στις 2:12 πμ από perissos\nΤις τελευταίες 2-3 εβδομάδες έβλεπα αραιά κ πού 1 γάτα να περιτριγυρίζει την πυλωτή της πολυκατοικίας μου. Κάπου-κάπου έβλεπα καμία αδέσποτη κουραδούλα από εδώ κ από εκεί στα χώματα του κήπου.(*) Έβρισκα μέχρι κ πατημασιές πάνω στο καπώ κ την οροφή του αυτοκινήτου μου. Κάποιος ή κάποιοι γάτοι φαινόταν να έχουν βολευτεί τα βράδια κ ξεβόλευαν εμένα που έπρεπε να σκουπίζω τα σημάδια τους από το παρμπρίζ το πρωί.\nΤην Κυρ που κατέβηκα να πλύνω το αμάξι, το μυστήριο λύθηκε. Ένας παχύς κ γεροδεμένος ξανθός γάτος αρπάχτηκε με ένα νεότερο σκουρόχρωμο στην πυλωτή. Όχι μία, αλλά 2 φορές. Κ όταν λέω αρπάχτηκε, εννοώ γερό τσαμπουκά, σχεδόν θα τον σκότωνε εάν δεν επενέβαινε ένας περαστικός(%).\nΕίδα κ το λόγο που έγινε αυτή η φασαρία. Ο νεοφερμένος μαυριδερός είχε χέσει κ κατουρήσει σχεδόν παντού στην πυλωτή, σα να το έκανε επίτηδες! Έριξα μερικούς κουβάδες νερό με υγρό πιάτων, μήπως κ φύγουν τα γατόσκατα, ενώ ο θριαμβευτής περίμενε ράθυμος πιο πέρα να τελειώσω.\nΔεν ξέρω γιατί, αλλά μου άρεσε που ο γάτος ένιωθε την πυλωτή μου σπίτι του κ την υπεράσπισε με τόση λύσσα. Να ήταν τα 2 καχεκτικά δενδρολίβανα κ η λεβάντα που είχα φυτέψει που τον τραβάνε;(&) Σχεδόν μου φάνηκε πιο όμορφη.\nΑπόψε γύρισα κ τον βρήκα να κάθεται ράθυμος στο καπό του διπλανού αυτοκινήτου. Με κοίταζε με αγέρωχο ύφος 10 λιονταριών, ενόσω πάρκαρα. Δεν τον έδιωξα, ας ανέβει απόψε κ στο αμάξι μου να ζεσταθεί. Όσο θεωρεί κ φέρεται στην πυλωτή σα σπίτι του, του αξίζει. 🙂\n(*) Κ αν του ανθρώπου μυρίζουν μία, του γάτου μυρίζουν 10, τόσα ψαροκόκκαλα που τρώει!\n(%) Ο αιώνιος καλοθελητής! Άσε, άνθρωπέ μου, τη φυσική επιλογή να κάνει τη δουλειά της.\n(&) Τα οποία κ ξεχνάω συνεχώς να ποτίσω…


ΙΕΡΕΑΣ ΤΗΣ ΑΝΑΤΟΛΙΚΗΣ ΕΚΚΛΗΣΙΑΣ: Ο γερ. Μωΰσής για την νεωτερικότητα και την παράδοση και την ψευδώνυμη αγάπη\nΟ γερ. Μωΰσής για την νεωτερικότητα και την παράδοση και την ψευδώνυμη αγάπη\nΟ μοντερνισμός, η νεωτερικότητα θέλησε να απελευθερώσει τον νεοέλληνα από τα δεσμά του με ό,τι το ιερό. Προς τούτο συνεργάσθηκαν πολλοί, πολύ επίμονα και επιμελημένα για να ξεχαρβαλώσουν ό,τι όρθιο. Με εκδικητική μανία και υπερηφάνεια βάλθηκαν να κουτσουρέψουν το έθνος και να κάνουν τους πολίτες του μοναχικούς, απομονωμένους, απογοητευμένους και ανέραστους. Είναι λίαν επίκαιρη η θεολογία της ελευθερίας, της ιερότητας και της μοναδικότητας του ανθρώπινου προσώπου. Ο κόσμος μας είναι σχέσεις προσώπων, κοινωνία, επικοινωνία, και όχι σχέσεις πραγμάτων. Η αναγωγή από το «εγώ» στο «εσύ», το αληθινό πλησίασμα του πλησίον, ως αδελφού, δίχως προϋποθέσεις κι επιφυλάξεις, καχυποψίες και υποκρισίες, θα δώσει χάρη και χαρά, αληθινή άνεση. Θεμέλιο της ύπαρξης στον τόπο μας ήταν πάντοτε το ήθος. Αληθινά ελεύθερος είναι όποιος αγαπά αληθινά, με ανιδιοτέλεια και θυσιαστικότητα.\nΓια να συντελεσθεί μια ουσιαστική αλλαγή και αποσόβηση της κρίσης, η Εκκλησία θα πρέπει ν’ απορρίψει τα περιττά, ν’ ασχοληθεί με τα καίρια και ουσιαστικά, η οικογένεια ν’ ανασυνταχθεί, η πατρίδα ν’ αγαπηθεί, η κοινωνία να επανατοποθετηθεί σε πιο στέρεες βάσεις. Το νοθευμένο τρίπτυχο πατρίδα, θρησκεία και οικογένεια, που δυστυχώς καπηλεύθηκε από πολλούς κατά καιρούς, έως πρόσφατα, θα πρέπει να επανεύρει τη θέση του, την αξία και την τιμή του, δίχως ιδεοληψίες και ακρότητες. Καλούμαστε σε αγώνα, αγρυπνία, εγρήγορση, ορθοστασία. Δεν μπορούμε εύκολα ν’ αρνηθούμε τη ζωηφόρο παράδοση μας, που μιλά για κοινοτισμό, αλληλεγγύη, αλληλοβοήθεια, συνύπαρξη και αλληλοκατανόηση. Η συντροφικότητα, η αδελφοσύνη, η συμπαράσταση, ομορφαίνουν τη ζωή. Δίνουν κουράγιο κι ελπίδα, δεν αφήνουν να κυριαρχήσει η παγερή μοναξιά. Η μοναξιά που δημιουργεί αιθάλη λογισμών, θλίψη, κατάθλιψη, μελαγχολία, αυτοκαταδίκη και σκληρή απομόνωση. Ν’ αφήνεις χώρο για τον άλλον, να ποιείς ευχάριστα το του ετέρου, ν’ αναπαύεις τον αδελφό, να παραιτείσαι από το αρεστό θέλημα σου, είναι μια ωραία περιπέτεια, που θα δώσει μεγάλη χαρά στην ψυχή. Μικρές, καθημερινές κινήσεις μπορούν να ομορφύνουν καταπληκτικά τη ζωή μας αγαπητοί μου αδελφοί.\nΗ παγκοσμοιοποίηση οδηγεί στην χυλοποίηση, κιμαδοποίηση και πολτοποίηση. Η περιφρόνηση του ιμπεριαλισμού στις ιδιαιτερότητες των εθνών και η επίμονη άρνηση του στο αναφαίρετο δικαίωμα της όποιας διαφοράς, είναι νομίζουμε η βάση πολλών συγκρούσεων. Ειρήνη θα έχουμε μόνο με πολιτικές συνυπάρξεως και συνεργασίας. Κάποιοι ηχηροί λόγοι περί αγάπης γενικά της ανθρωπότητας και όχι του συγκεκριμένου συνανθρώπου είναι ψευδείς και μάταιοι. Στους περίφημους αδελφούς Καραμαζώφ, ο σπουδαίος Ντοστογιέφσκι γράφει πως μια αρχόντισσα πήγε στον στάρετς Ζωσιμά, που ήταν ο άγιος Αμβρόσιος της Όπτινα, και του είπε: «Όλους τους ανθρώπους αγαπώ, αλλά την υπηρέτρια μου δεν την αγαπώ». Και ο στάρετς της απάντησε: «Κανένα δεν αγαπάς!». Η χριστιανική αγάπη δεν είναι ποτέ αόριστη. Οι σύγχρονοι κοσμοπολίτες έχουν μια ανώδυνη αγάπη για όλους, αλλά όχι για τον πλησίον. Είναι ατομιστές και όχι φιλάνθρωποι, κυνικοί και αμοραλιστές. Αγαπώντας την πατρίδα μας, αγαπάμε κι όλο τον κόσμο. Οι πρόγονοι μας, οι γονείς μας, η οικογένεια μας, η πατρίδα μας, η πίστη μας, η παράδοση μας και ο πολιτισμός μας είναι στοιχεία της ταυτότητας μας. Σήμερα δυστυχώς, δεν υπάρχει κοινό όραμα και η εθνική μας ταυτότητα παραποιείται.\n~Μοναχός Μωυσής Αγιορείτης\nαναρτήθηκε στο Fb από ΙΧΘΥΣ\nΑναρτήθηκε από π Παντελεήμων Kρούσκος στις 7:55:00 π.μ.


politis-gr: To Super deal και ο …Τραπεζίτης !\nΣυζητήθηκε εχθές στην Βουλή το νομοσχέδιο του Υπουργείου Οικονομίας και Οικονομικών σχετικά με την ενίσχυση της ρευστότητας της οικονομίας για την αντιμετώπιση των επιπτώσεων της διεθνούς χρηματοπιστωτικής κρίσης.\nΔεν θα αναφερθώ επί ουσίας του νομοσχεδίου ,απλά θα παραθέσω ένα απόσπασμα από την ομιλία του αρμόδιου υπουργού κ. Αλογοσκούφη (από τα πρακτικά της Βουλής) που κατά την γνώμη μου αποτελεί ΟΛΗ την αλήθεια σχετικά με θέμα.\nΕίναι από αυτές τις αλήθειες που τα ΜΜΕ και οι καλοπληρωμένοι κεραμυδόγατοι της δημοσιογραφίας, δεν αναφέρουν για …..ευνόητους λόγους.\nΑς δούμε τι είπε από το βήμα της Βουλής ο κ. Αλογοσκούφης απαντώντας στον Αρχηγό της Αξιωματικής Αντιπολίτευσης κ. Παπανδρέου , και μάλιστα χωρίς να του ανταπαντήσει επί της ουσίας …κανείς.\n«Κυρίες και κύριοι συνάδελφοι, κανέναν δεν εξέπληξε η τοποθέτηση του Αρχηγού της Αξιωματικής Αντιπολίτευσης..\nΕπανέλαβε κουραστικά και πάλι τη λέξη «λευκή επιταγή». Δεν υπάρχει λευκή επιταγή, όταν ένας νόμος δίνει το δικαίωμα και τα εργαλεία στην εκλεγμένη Κυβέρνηση της χώρας να διαχειριστεί μια δύσκολη οικονομική κατάσταση.\nΛευκό είναι το δικό σας ανύπαρκτο σχέδιο. Λευκό είναι το χαρτί των ανύπαρκτων προτάσεών σας. Το καταθέτω για τα Πρακτικά. Αυτό κατέθεσε ο Αρχηγός της Αξιωματικής Αντιπολίτευσης: ένα λευκό χαρτί.\n(Στο σημείο αυτό ο Υπουργός Οικονομίας και Οικονομικών κ. Γεώργιος Αλογοσκούφης καταθέτει για τα Πρακτικά τα προαναφερθέν λευκό χαρτί, το οποίο βρίσκεται στο αρχείο του Τμήματος Γραμματείας της Διεύθυνσης Στενογραφίας και Πρακτικών της Βουλής)\nΛευκό είναι το χαρτί των επικίνδυνων αυτοσχεδιασμών σας.Μιλήσατε για καθυστερήσεις. Η Κυβέρνηση ήταν από τις πρώτες κυβερνήσεις στην Ευρωπαϊκή Ένωση, αν όχι η πρώτη, που εγγυήθηκε τις καταθέσεις του Έλληνα πολίτη και προς τιμήν σας εκείνη την εποχή αυτό το μέτρο το στηρίξατε.\nΑλλά δεν αντέξατε. Δεν αντέξατε να συνεχίσετε την πολιτική της υπεύθυνης στάσης. Καταγγείλατε τις τράπεζες και εκ των υστέρων ο κύριος Πρόεδρος της Αξιωματικής Αντιπολίτευσης είδε έναν-έναν τους τραπεζίτες, εν κρυπτώ και παραβύστω.\nΗ Κυβέρνηση, όταν κάλεσε να δει τους εκπροσώπους των πιστωτικών ιδρυμάτων, τους κάλεσε όλους εν συνόλω και σε όλους παρουσίασε το σχέδιο ως θεσμικά όφειλε, όχι έναν-έναν.\nΗ Κυβέρνηση δεν υιοθέτησε τις προτάσεις ενός εκπροσώπου μίας τράπεζας, η οποία έχει την έδρα της στο εξωτερικό και η οποία λυσσασμένα μάχεται το σχέδιο της ενίσχυσης της ρευστότητας της οικονομίας, καθώς η ίδια έχει επενδύσει στην απαξίωση του ελληνικού πιστωτικού συστήματος και της ελληνικής οικονομίας.\nΕμείς αρνηθήκαμε να δούμε τον εκπρόσωπο της τράπεζας, η οποία, έχοντας την έδρα της στο εξωτερικό, θέλει να έχει λόγο για το τι συμβαίνει στην Ελλάδα.\nΠοιος θέλετε δηλαδή να φροντίσει για τα χρήματα του ελληνικού λαού; Κάποιος που να μην είναι εκλεγμένος; Ποιος είναι αυτός ο οποίος διαχειρίζεται την περιουσία του ελληνικού λαού, αν όχι η εκλεγμένη Κυβέρνηση, η οποία κυβερνά με την ψήφο του ελληνικού λαού; Εσείς τι θέλετε;»\nΑυτή είναι η Αλήθεια που δεν θα ακούσετε από τα ΜΜΕ (Μαγειρεύουν Μόνο Εντυπώσεις) και απλά να συμπληρώσω ότι το νομοσχέδιο …χάλασε ένα μεγάλο «deal» τράπεζας η οποία έχει την έδρα της στο εξωτερικό.\nΌπως και στο γνωστό τηλεοπτικό παιχνίδι Super Deal και εδώ υπάρχει ο ….Τραπεζίτης και εδώ ….υπάρχουν βαλίτσες…..\nΜόνο ο Φερεντίνος λείπει ………..\nDimitris D 21 Νοεμβρίου 2008 - 4:15 μ.μ.\nΣυγχαρητήρια πολίτη - ακόμη ένα εύστοχο άρθρο.\nmolemou 21 Νοεμβρίου 2008 - 5:05 μ.μ.\nPOLITI AN EINAI OPOS TA LES MALON NA PAO NA VGALO TA LEFTA APO TON ...NOPOULO OXI TIPOTA ALO ALLA MAS EFAGE H KSENITIA GIA NA VGALOUME 5 FRAGA KAI NA MAS TA FANE ETSI.GAMOTO POU LEEI KAI H PATOULIDOU\nextra 21 Νοεμβρίου 2008 - 5:19 μ.μ.\nΝομίζω ότι τα είπες όλα (όσα πιθανώς και θέλεις ή δεν μπορείς να γράψεις) με το ... " Η χάρη θέλει αντίχαρη και πάντα χάρη μένει".\nΑνώνυμος 21 Νοεμβρίου 2008 - 5:47 μ.μ.\nΠραγματικά είναι από τις αλήθειες που τα τηλεοπτικά κανάλια ή εφημερίδες δεν λένε.\nΌχι γιατί δεν το ξέρουν φυσικά , αφού αυτά όπως γράφεις ακούστηκαν στην βουλή, αλλά τα συμφέροντα των αφεντικών τους ή τα μαύρα λεφτά που παίρνουν δεν το επιτρέπει.\nΑνώνυμος 21 Νοεμβρίου 2008 - 7:08 μ.μ.\nΚαλά τώρα τον πιστέψαμε τον Αλογοσκούφη.\nsik 21 Νοεμβρίου 2008 - 8:42 μ.μ.\nΑγαπητέ πολίτη ο ...τραπεζίτης έχει δηλώσει ξεκάθαρα, ότι θα είναι στις επιχειρήσεις για ακόμη 4 χρόνια και ότι μετά πρόκειται να αποσυρθεί από αυτές.\nΌσοι τον γνωρίζουν προσωπικά, ξέρουν ότι το εννοεί.\nΈχει μια μοναδική ικανότητα και επιδεξιότητά στα deals που του το αναγνωρίζουν εχθροί και φίλοι.\nΣτις επιχειρήσεις όπως προείπα έχει ημερομηνία λήξης, το Φθινόπωρο του 2012.\nΜετά .........Ο νοών νοείτω !\nΟ παρακολουθών άμα γίνει παρατηρών γίνεται και ....ανακαλύπτων τα μελλούμενα!\nΤουλάχιστον αυτό ,το καταλαβαίνω μέσα από τα κείμενα σου, ότι το γνωρίζεις και το χειρίζεσαι πολύ καλά.\ngiorgia 21 Νοεμβρίου 2008 - 8:55 μ.μ.\nΣτις 14 Νοεμβρίου ο κύριος της συγκεκριμένης τράπεζας συναντήθηκε κατ` ιδίαν με τον Μητσοτάκη.\nΌχι τον Κυριάκο καλέ , τον άλλο ντε, τον επίτιμο!\nΌπως πάντα αν και κάποιοι το γνωρίζουν, ο κόσμος ...δεν....\nΈχουν άλλα για να μας απασχολούν!\nΑνώνυμος 21 Νοεμβρίου 2008 - 9:17 μ.μ.\nΣπύρος Ταλ. 22 Νοεμβρίου 2008 - 8:10 π.μ.\nΟ αντιπρόεδρος του Ομίλου Marfin Ανδ. Βγενόπουλος κατήγγειλε το σχέδιο της κυβέρνησης για χρηματοδότηση των τραπεζών με 28 δισ. ευρώ, ισχυριζόμενος ότι οι φορολογούμενοι καλούνται να σώσουν τους μεγαλομετόχους με ονοματεπώνυμο των τραπεζών.\nΣύμφωνα με τον ίδιο, όποια τράπεζα έχει πρόβλημα πρέπει να απευθυνθεί πρώτα στους βασικούς μετόχους της για να βάλουν λεφτά, μετά στην ευρύτερη αγορά και αν δε μπορεί να βρει τα κεφάλαια, που χρειάζονται, πρέπει να κρατικοποιηθεί.\nΤα παραπάνω τα έλεγε ο Βγενόπουλος για αφελείς.\nΤο σημερινό άρθρο του πολίτη λέει όλη την αλήθεια, κοιτάει πίσω από την κουρτίνα...\nΜπράβο σου που ανεβάζεις ένα θέμα που άλλοι ...καταπίνουν.\nΑνώνυμος 22 Νοεμβρίου 2008 - 8:14 π.μ.\nΑνώνυμος 22 Νοεμβρίου 2008 - 11:25 π.μ.\ngeorge 22 Νοεμβρίου 2008 - 12:01 μ.μ.\nΕάν ήθελες Πολίτη να κάνεις μια αντικειμενική ανάλυση για το θέμα του νομοσχεδίου των 28 δις, θα έπρεπε η ανάλυσή σου να στοιχειοθετείται με επιχειρήματα -χρησιμοποιώντας και απλούς οικονομικούς όρους- ΠΩΣ είναι δυνατόν το συγκεκριμένο νομοσχέδιο να θωρακίσει την οικονομία μας και τους Έλληνες πολίτες από την κρίση, γιατί πάρα πολύς κόσμος αμφιβάλλει και ανησυχεί.\nΤέτοια επιχειρήματα δεν υπάρχουν στην ανάλυσή σου. Αναλώνεσαι δυστυχώς σε μικροπολιτικά επιχειρήματα του στυλ "Γιατί ο Παπανδρέου δεν είδε όλους τους τραπεζίτες μαζί, αλλά τους είδε χώρια", ή όλες οι χώρες της ΕΕ εγγυήθηκαν τις καταθέσεις των πολιτών της, αλλά η Ελλάδα "πρόλαβε" και το ανακοίνωσε πρώτη. Έβαλες και τον Mr. Marfin στο παιχνίδι για να "δέσει" άλλο ένα σενάριο συνωμοσίας.\nΕν πάσει περιπτώσει ο χρόνος θα δείξει για την αποτελεσματικότητα ή μη του νομοσχεδίου αυτού, αλλά φοβάμαι ότι τα νέα δεν θα είναι ευχάριστα.\nΑνώνυμος 22 Νοεμβρίου 2008 - 7:41 μ.μ.\nΤο πολυ πολυ, ο Βγενοπουλος, να αγοραζε καμια Αλφα, μιας και η μετοχη πεφτει.Και τι μ αυτο;Υπαρχουν τοσες αλλες;\nΓι αυτο θυμωσε, επειδη με τα λεφτα που θα παρουν, δεν θα ειναι ευκολες στην εξαγορα.


Beyonce: Οι φωτογραφίες που την «καίνε» – Starspot.gr\nHome / HOLLYWOOD / Beyonce: Οι φωτογραφίες που την «καίνε»\nBeyonce: Οι φωτογραφίες που την «καίνε»\nΕπειδή και εμείς είμαστε γυναίκες και σας καταλαβαίνουμε, ξέρουμε πως η παρακάτω είδηση θα σας ξυπνήσει για τα καλά. Αν, λοιπόν, σήμερα σηκωθήκατε κάπως κακόκεφες και με μία άρνηση να πάτε στη δουλειά (ποιος ντύνεται τώρα και ποιος βάφεται), οι φωτογραφίες της Bey θα αναπτερώσουν το ηθικό σας.\nΠριν από λίγες ώρες, ανέβηκαν στο διαδίκτυο κάποιες αρετουσάριστες φωτογραφίες της Beyoncé από το… 2013. Η τραγουδίστρια τότε είχε γίνει το πρόσωπο της L’OREAL PARIS και ξαφνικά ο μύθος καταρρίφθηκε. Η Bey είναι μία απλή και φυσιολογική γυναίκα σαν και εμάς. Και όμως όσο περίεργο και αν σας ακούγεται, τα σημάδια από τα σπυράκια στο πρόσωπό της είναι εμφανή. Ποιος, λοιπόν, μίλησε για αψεγάδιαστη επιδερμίδα;\nΜπορεί εμείς να χαρήκαμε, η ίδια όμως μέχρι στιγμής έχει κρατήσει σιγή ιχθύος ενώ το φωτογραφικό αυτό υλικό ύστερα από μερικά λεπτά… κατέβηκε. Παραλίγο δηλαδή και θα χάναμε τη πιο juicy είδηση της ημέρας. Ό,τι και να λέμε πάντως το βάψιμο της ήταν καταπληκτικό (το κραγιόν της ειδικά το έχουμε τιμήσει δεόντως) και πολύ θα θέλαμε να έχουμε αυτά τα μάτια.\nΑαα και για να μην ξεχαστούμε, Bey σε ευχαριστούμε για ακόμη μία φορά που μας έκανες να αισθανθούμε, πως δεν είμαστε γυναίκες ενός κατώτερου… θεού. Τα σπυράκια κυκλοφορούν και… οπλοφορούν ακόμη και σε εσάς τις celebrities και ας μας παίζετε τις αδιάφορες.


Θεοδωρικάκος για την Παγκόσμια Ημέρα της Γυναίκας με φωτογραφία της Δημάρχου Αγίου Ευστρατίου\nΒρίσκεστε εδώ:Αρχική>>Λήμνος>>Θεοδωρικάκος για την Παγκόσμια Ημέρα της Γυναίκας με φωτογραφία της Δημάρχου Αγίου Ευστρατίου\n«Χρόνια πολλά στη γυναίκα, την μητέρα, τη σύντροφο, την κόρη, την φίλη, την πρωταγωνίστρια της ζωής μας!», ανέφερε ο βουλευτής Επικρατείας της Νέας Δημοκρατίας, Τάκης Θεοδωρικάκος, με αφορμή την Παγκόσμια Ημέρα της Γυναίκας.\n«Δεν είναι μια τυπική ευχή σε μία συμβολική ημέρα. Συνοδεύεται από πράξεις όλο το προηγούμενο διάστημα. Στήριξαμε την εργαζόμενη με την τηλεργασία, την μητέρα με τις άδειες ειδικού σκοπού, κάθε γυναίκα με την ειδική άδεια για προληπτικό γυναικολογικό έλεγχο. Ενθαρρύνουμε κάθε γυναίκα να μιλήσει, για οποιαδήποτε πράξη βίας σε βάρος της. Και στηρίζουμε με όλες μας τις δυνάμεις, την συμμετοχή των γυναικών στα κοινά και στις θέσεις εξουσίας στην πολιτική, την διοίκηση και την αυτοδιοίκηση, γιατί αυτό είναι και το μέτρο του πολιτισμού και της δημοκρατίας μιας χώρας!», πρόσθεσε ο κ. Θεοδωρικάκος.\nΣτη φωτογραφία που επισυνάπτει στο κείμενο, ο κ. Θεοδωρικάκος είναι με τη δήμαρχο του Αϊ Στράτη, Μαρία Κακαλή και σημειώνει χαρακτηριστικά: «μία θαυμάσια γυναίκα, μητέρα και άξιο στέλεχος της αυτοδιοίκησης»\nΟι γυναίκες το αξίζουν. Αναγνωρίζουμε με πράξεις την συμβολή τους στην ζωή μας.\nΜε τη δήμαρχο του Αϊ Στράτη, Μαρία Κακαλή. Μία θαυμάσια γυναίκα, μητέρα και άξιο στέλεχος της αυτοδιοίκησης.\n(Φωτό αρχείου) #WomensDay #womenempowerment pic.twitter.com/egq6NGG120\n— Τάκης Θεοδωρικάκος (@theodorikakosp) March 8, 2021


Η Σάρον Στόουν μπορεί καλύτερα στα 61 της (pics) | E-Daily.gr\nΔημοσίευση 22/10/2019 | 17:52\nΗ Σάρον Στόουν φωτογραφήθηκε για το τεύχος Νοεμβρίου του περιοδικού «Allure» και ήταν πολύ αποκαλυπτική, όχι μόνο μπροστά στον φωτογραφικό φακό, αλλά και στη συνέντευξή της.\n«Όταν ξεκίνησαν τα γυρίσματα για το "Βασικό Ένστικτο", ο μακιγιέρ μου έβαζε τόσο πολύ μακιγιάζ κάθε μέρα και πήγαινα στο καμαρίνι μου και το αφαιρούσα. Δεν με είχαν αφήσει να πάρω τον make up artist που ήθελα» είπε, τονίζοντας ότι: «Τώρα μου αρέσει το σώμα μου πολύ περισσότερο». «Νομίζω ότι το "Βασικό Ένστικτο" έγινε ακριβώς τη στιγμή που έπρεπε, καθώς εξέφραζε όλους τους φόβους και τις αμφιβολίες της εποχής, αλλά και την αλλαγή στην κατανομή δύναμης ανάμεσα στους άνδρες και τις γυναίκες» υπογράμμισε.\nΣτη συνέχεια, αποκάλυψε ότι η καλύτερη περίοδος της ζωής της ήταν τα 40, παρά το γεγονός ότι, εκείνη την περίοδο ανάρρωνε από το σοβαρό εγκεφαλικό επεισόδιο και την εγχείρηση στην οποία υποβλήθηκε το 2001. «Η δεκαετία των 40 ήταν πολύ όμορφη. Αν και δεν μπορούσα να δουλέψω γιατί τότε, οι γυναίκες που περνούσαν τα 40, δεν μπορούσαν να βρουν δουλειά στο Χόλιγουντ. Ήμουν μαμά τριών πανέμορφων μικρών αγοριών, ανάρρωνα από ένα σοβαρό εγκεφαλικό επεισόδιο και βρισκόμουν σε δικαστική διαμάχη για την κηδεμονία του μεγαλύτερου γιου μου. Αλλά υπήρχε κάτι όμορφο σ’ εκείνη την περίοδο, που ήταν γεμάτη προκλήσεις. Και παρά το γεγονός ότι κανένας δεν ήθελε να βγει μαζί μου -κανένας δεν ήθελε να βγει με μια γυναίκα με μικρά παιδιά- ήταν μια περίοδος συμφιλίωσης, αλλαγής και κατανόησης του εαυτού μου. Μια περίοδος μια μεγάλης αλλαγής, στην οποία όμως ήμουν πιο όμορφη από ό,τι υπήρξα ποτέ».


Αμαξοστοιχία – Θέατρο το Τρένο στο Ρουφ, Πρόγραμμα χειμερινής περιόδου | CultureNow.gr\nΑρχική Σελίδα » Νέα » Αμαξοστοιχία – Θέατρο το Τρένο στο Ρουφ, Πρόγραμμα χειμερινής περιόδου\nCULTURENOW / 22-08-2012 / 11:57\nΤο Τρένο στο Ρουφ ανακοίνωσε το πρόγραμμα παραστάσεων για τη χειμερινή θεατρική… … περίοδο 2012-2013.\nΈνας ταλαντούχος …\nΈνας ταλαντούχος 30χρονος Καναδός θεατρικός συγγραφέας, μια παράσταση σύγχρονου χορού σε 4 τετραγωνικά σκηνής, η βραβευμένη με το Grand Prix της φετινής γαλλικής δραματουργίας γαλλίδα συγγραφέας Claudine Galea (Κλωντίν Γκαλεά) σε έργο για παιδιά, η παρουσία στο Θεατρικό Βαγόνι του πολύ καλού ηθοποιού Μάνου Βακούση σ’ ένα ερμηνευτικό ρεσιτάλ μ΄έναν σχεδόν βουβό ρόλο, και… 7 o’ clock chocolate-time, μια θεατρική performance με γεύση σοκολάτας, αυτά είναι τα πολύ ενδιαφέροντα σημεία στις προτάσεις της Τατιάνας Λύγαρη για τους φίλους του Τρένου στο Ρουφ τη σεζόν 2012-2013.\nΟ προγραμματισμός της συνεχιζόμενης κρίσης έχει για όπλο του πρωτότυπες ιδέες, δυνατά κείμενα, καλούς ερμηνευτές και… περαιτέρω μείωση των εισιτηρίων!\nΙ. «το Kαβούκι του Eλέφαντα» του Étienne Lepage, από Πέμπτη έως και Κυριακή για όλη τη διάρκεια της σεζόν\nΣτο Θεατρικό Βαγόνι του Τρένου στο Ρουφ η γνωριμία μας με το σύγχρονο καναδέζικο θέατρο συνεχίζεται. Μετά την Καναδή θεατρική συγγραφέα Καρόλ Φρεσέτ και το “Κολιέ της Ελένης” το 2010, φέτος τη σκυτάλη παίρνει ο επίσης Καναδός νεαρός γαλλόφωνος συγγραφέας Étienne Lepage με το έργο του “το Καβούκι του Ελέφαντα”. Ο Étienne Lepage είναι απόφοιτος του τμήματος θεατρικής γραφής της Εθνικής Σχολής Θεάτρου του Καναδά, είναι συγγραφέας, μεταφραστής και καλλιτέχνης πολλαπλών δραστηριοτήτων. Έργα του έχουν παιχτεί στο εξωτερικό και έχουν μεταφραστεί σε πολλές γλώσσες, μεταξύ των οποίων το “Κόκκινη Μούρη” και “το Καβούκι του Ελέφαντα”. Γραμμένο το 2010 το έργο πραγματεύεται το ρόλο της ατομικής ευθύνης και συμπεριφοράς στο πλαίσιο της ανασφάλειας που υποθηκεύει τις ζωές των ανθρώπων στις σύγχρονες κοινωνίες. Καλωσορίσατε σ’ έναν μικρόκοσμο όπου το αστείο και η καλή πίστη οδηγούν στον τρόμο. Η άνεση και η αδιαφορία του βολέματος διαλύονται. Η σκηνή γίνεται αρένα. Μια μονομαχία 2 ανδρών, ένα ματς χωρίς έλεος. Ένα κοινωνικό παιχνίδι με κανόνες μακιαβελικούς και αμείλικτους. Ένας μεσήλικας (Μάνος Βακούσης) βρίσκεται στην άνεση του σπιτιού του και ένας νεότερος, εισβολέας (Άρης Τσαμπαλίκας) αυτοπροσκαλείται επίμονα ενώ μαίνεται μια καταιγίδα. Οι κοινωνικές ανισότητες, η πάλη των τάξεων, ο ατομικισμός, ο φόβος του «άλλου» που εξαπλώνεται ραγδαία, μια κοινωνία σε ύπνωση, αυτά είναι τα καυτά θέματα του έργου και της ταλαιπωρημένης καθημερινότητάς μας. Οι θεατές γίνονται συνένοχοι, καθισμένοι όπως όλοι μας, πάνω σ’ ένα ηφαίστειο που είναι έτοιμο να εκραγεί. Για τον συγγραφέα όμως, αυτό το σκληρό παιχνίδι συνδιαλλαγής είναι τελικά μια ιστορία αγάπης. Όχι μια ιστορία ερωτική, αλλά μία ιστορία αδελφότητας. Είμαστε ξένοι με τους άλλους επειδή είμαστε ξένοι με τον ίδιο μας τον εαυτό. Οι άνθρωποι συναντιούνται και συνδιαλέγονται στην προσπάθεια τους να αλληλοκατανοηθούν, για να μπορέσουν τελικά να γνωρίσουν τον ίδιο τους τον εαυτό. Η συνειδητότητα, ακόμα κι αν ο γυμνός εαυτός μας μάς τρομοκρατεί, είναι η φωτεινή λύση στα σημερινά αδιέξοδα.\nΚίνηση: Αννέτα Κουβελιώτη\nΒοηθός σκηνοθέτη: Dubravka Franz Spiliotopoulou\nΙΙ. «Show B…» Χοροθεατρική Ομάδα ΠΙΝΕΖΑ κάθε Τρίτη και Τετάρτη έως 30 Ιανουαρίου 2013\nΣτο Θεατρικό Βαγόνι του Τρένου στο Ρουφ μια τολμηρή πρόταση παράστασης σύγχρονου χορού μέσα στα ελάχιστα τετραγωνικά μέτρα της σκηνής του βαγονιού με τίτλο “Show B…”, μια πρωτοβουλία της Τατιάνας Λύγαρη σε συνεργασία με τη χοροθεατρική ομάδα ΠΙΝΕΖΑ. Η παράσταση σατιρίζει την ψεύτικα αστραφτερή πλευρά της show biz και αποτυπώνει κινησιολογικά τη μεγάλη διαφορά που υπάρχει ανάμεσα στο «φαίνεσθαι» και στο «είναι». Τέσσερις νέες γυναίκες της show biz, συναντιούνται σε ένα πολυτελές εστιατόριο της πόλης. Oι καλοί τους τρόποι, οι τυπικές τους σχέσεις καθώς και η κοινωνική τους θέση μάλλον δεν προμηνύουν τη νύχτα που θα ακολουθήσει… H μουσική, το ποτό και ένας ιδιόρρυθμος σερβιτόρος, δημιουργούν και ανατρέπουν συνεχώς το σκηνικό. Με κωμική διάθεση και πολύ χιούμορ, η ομάδα κινείται ανάμεσα στο ‘’καθωσπρέπει’’ και το λαϊκό, το δήθεν και το ουσιαστικό, στο εκλεπτυσμένο και το κιτς. Με μουσικές που κινούνται από το απόλυτα κλασικό στο απόλυτα μοντέρνο, οι χορευτές συνδιαλέγονται μεταξύ τους μ΄ ένα ευρύ κινητικό λεξιλόγιο συνδυάζοντας στοιχεία του κλασικού χορού, του χιπ-χοπ, της παράδοσης και της καθημερινότητας πάντα βέβαια μέσα στο πλαίσιο του σύγχρονου χορού.\nΤΙΜΕΣ ΕΙΣΙΤΗΡΙΩΝΓενική Είσοδος 10 €\nΠΑΙΔΙΚΗ ΣΚΗΝΗ«Κοντορεβυθούλα, μια ιστορία του σήμερα» της Claudine Galea κάθε Σάββατο στις 5 μ.μ. και Κυριακή στις 12 μ.μ.\nΗ συγγραφέας είναι γνωστή σε μας από τη μετάφραση στα γαλλικά μαζί με τη Δήμητρα Κονδυλάκη του έργου του Δημήτρη Δημητριάδη “Ο κυκλισμός του τετραγώνου”. Στην “Κοντορεβυθούλα” εμπνέεται από τον διάσημο μύθο και μας προσφέρει ένα ολόφρεσκο, σύγχρονο κείμενο για παιδιά γεμάτο αισιοδοξία και χιούμορ. Μέσα από μία ανάλαφρη γραφή μιλάει για θέματα σημαντικά όπως η δημιουργία, η τέχνη και η ζωή. Μ’ ένα δώρο-έκπληξη και συντροφιά τις έξι άτακτες αδερφές της, η μικρή Βιολέττα θα οδηγήσει μια πληγωμένη συμμαθήτριά της να ξεπεράσει την αποξένωση, τη σκληρότητα και τη μοναξιά ενώ επτά μαγικά βότσαλα θα τη βοηθήσουν να χαράξει το προσωπικό της μονοπάτι στη ζωή. Σ’ αυτό το ονειρικό ταξίδι, όλοι οι ήρωες γεννιούνται μέσα από τη φαντασία της με φαντασμαγορικές εικόνες video art, ήχους και μουσικές. Είναι ένα έργο ποιητικό μεταξύ φαντασίας και πραγματικότητας, ιδωμένο με ευαισθησία μέσα από τα μάτια ενός μικρού κοριτσιού, που απευθύνεται όχι μόνο στους μικρούς θεατές αλλά και στους γονείς τους, οι οποίοι μερικές φορές, με την υπερπροστατευτικότητα και την υπερβολική τους φροντίδα, άθελά τους δημιουργούν ένα περιβάλλον ασφυξίας απ΄ όπου τα παιδιά επιθυμούν να δραπετεύσουν. Είναι ένας ύμνος στην αγάπη, τη φιλία και την αλληλεγγύη που τόσο συχνά αναπτύσσουν τα παιδιά στις μεταξύ τους σχέσεις.\nΜουσική: Μουσικό συγκρότημα Vice Versa\nΣκηνοθετική επιμέλεια εικόνας: Alessandro Spiliotopulos\nΤΙΜΕΣ ΕΙΣΙΤΗΡΙΩΝΓενική Είσοδος 12 €\n«Λίγο ακόμα σοκολάτα» θεατρική performance από Πέμπτη έως και Κυριακή για όλη τη διάρκεια της σεζόν 7 o’ clock, it’s chocolate time! Στο Μουσικό Βαγόνι Orient Express του Τρένου στο Ρουφ, δύο ηθοποιοί σερβίρουν μια απογευματινή εμπειρία με γεύση σοκολάτας. Τέσσερις διαφορετικές ιστορίες επιθυμίας. Μία για κάθε γεύση, μία για κάθε μέρα. Πικάντικη την Πέμπτη, γάλακτος την Παρασκευή, bitter το Σάββατο, λευκή την Κυριακή.\nΣύλληψη – Σκηνοθεσία – Ερμηνεία\nΠΑΡΑΣΤΑΣΕΙΣ Πέμπτη έως και Κυριακή στις 7.00 μ.μ.\nΤοποθεσία Αμαξοστοιχία-Θέατρο «Το τρένο στο Ρουφ», Σιδηροδρομικός Σταθμός Ρουφ, επί της Λεωφ. Κωνσταντινουπόλεως, Προαστιακός Ρουφ Τρενοθέατρο, Μακρυγιάννη 5, Μετρό Ακρόπολη\nΗμερομηνία Χειμερινή θεατρική περίοδος 2012-2013\nΠληροφορίες Αμαξοστοιχία: 210-5298922, καθημερινά εκτός Δευτέρας 10.00–14.00 & 18.00–22.00 Τρενοθέατρο: 210-9243609, Δευτέρα – Τετάρτη – Σάββατο 10.00–18.00, Τρίτη – Πέμπτη – Παρασκευή 10.00–14.30 και 17.30–21.00


Οι φοιτητές συμμετείχαν στο συλλαλητήριο ενάντια στις βάσεις του ΝΑΤΟ - Larisa News\nΟι φοιτητές συμμετείχαν στο συλλαλητήριο ενάντια στις βάσεις του ΝΑΤΟ\nadmin 10 Δεκεμβρίου, 2019 2 Views\nΤο Σάββατο 7/12 στο Βόλο μετά το Πανθεσσαλικό Συλλαλητήριο ενάντια στις βάσεις του ΝΑΤΟ, φοιτητικοί σύλλογοι από όλη τη Θεσσαλία πραγματοποίησαν σύσκεψη συντονισμού. Στη σύσκεψη συμμετείχαν οι: ΣΤΕΦ, ΣΕΥΠ, Επιτροπή φοιτητών ΣΔΟ και Εστίας Λάρισας. ΠΤΕΑ, Φυτικής Παραγωγής και Μηχανολόγων Μηχανικών του Βόλου. Κτηνιατρική Καρδίτσας.\nΑπόφαση του συντονισμού των Φοιτητικών Συλλόγων του Πανεπιστημίου Θεσσαλίας\nΗ μεγάλη συμμετοχή φοιτητών στις γενικές συνελεύσεις, στις κινητοποιήσεις, στο συντονισμό των συλλόγων είναι η ξεκάθαρη, ηχηρή απάντηση ότι με το νέο νόμο-πλαίσιο που ετοιμάζεται να καταθέσει η κυβέρνηση θα μας βρει απέναντί της με ακόμα πιο μαζικούς, ακόμα πιο οργανωμένους αγώνες!\nΚαλούμε όλους τους φοιτητές, όλους τους φοιτητικούς συλλόγους ΤΩΡΑ να κλιμακώσουμε τον αγώνα μας ενόψει του νόμου-πλαίσιο για την ανώτατη εκπαίδευση, να δώσουμε απάντηση στην κρατική καταστολή που πάει χέρι-χέρι με την αντιλαϊκή πολιτική. Να διεκδικήσουμε λύσεις στα προβλήματα που αντιμετωπίζουμε στις σχολές μας.\nΝα μην τολμήσει η κυβέρνηση να καταθέσει το νέο νόμο-πλαίσιο!\nΟ νέος νόμος-πλαίσιο διατηρεί τους νόμους όλων των προηγούμενων κυβερνήσεων, τις οδηγίες της ΕΕ, την υποχρηματοδότηση, τις ελλείψεις, την υποβάθμιση των σπουδών μας και προσθέτει νέα εμπόδια! Οι αξιολογήσεις, η αυτονομία/αυτοδιοίκηση ιδρυμάτων υπάρχουν χρόνια τώρα και έχουν αποτελέσει όχημα για μείωση του προσωπικού, της χρηματοδότησης, της φοιτητικής μέριμνας αφού ό,τι θεωρείται «κόστος» κόβεται.\nΣτο όνομα της αυτονομίας αποδεσμεύεται το κράτος από την ευθύνη για τη λειτουργία των τμημάτων. Με αποτέλεσμα το κάθε Ίδρυμα να αποφασίζει πως και με τι πόρους θα διδάσκονται τα μαθήματα, με τι όρους θα λειτουργεί η φοιτητική μέριμνα. Μετατρέποντας τα ιδρύματα σε επιχειρήσεις που πουλούν πτυχία, πιστοποιητικά, ξεπουλούν υποδομές σε ιδιώτες. Στο όνομα της αυτονομίας κουβεντιάζεται στην αρχιτεκτονική της Πάτρας η ένταξη διδάκτρων σε προπτυχιακό επίπεδο!!!\nΤώρα πάνε να συνδέσουν ακόμα πιο σφιχτά την κρατική χρηματοδότηση με την αξιολόγηση οδηγώντας σε ακόμα μεγαλύτερο οικονομικό στραγγαλισμό τα ιδρύματα. Όσα Ιδρύματα και Τμήματα δεν αξιολογούνται καλά με τα στάνταρς των επιχειρήσεων θα υποχρηματοδοτούνται και τελικά θα κλείνουν.\nΔεν θα επιτρέψουμε τις διαγραφές φοιτητών! Κανένας φοιτητής δεν είναι βάρος και κόστος για το Πανεπιστήμιο! Με τις διαγραφές οδηγούν χιλιάδες φοιτητές εκτός σπουδών, ενώ ήδη με τα αποτελέσματα των μετεγγραφών 5.000 φοιτητές κινδυνεύουν να παρατήσουν τις σπουδές τους.\nΑπελευθερώνουν τα δίδακτρα στα μεταπτυχιακά και στα ξενόγλωσσα προπτυχιακά. Την ώρα που πετάνε βασικές γνώσεις έξω από το πτυχίο, έρχονται να βάλουν νέα εμπόδια στην προσπάθεια μας να πάρουμε όσο περισσότερη γνώση γίνεται, να μας κάνουν πελάτες πανάκριβων μεταπτυχιακών και πιστοποιήσεων.\nΔιεκδικούμε λύσεις στα προβλήματα που αντιμετωπίζουμε στις σπουδές μας.\nΌλα αυτά έρχονται να προστεθούν στην εκρηκτική κατάσταση που ήδη αντιμετωπίζουμε. Ιδιαιτέρα οξυμένη είναι η κατάσταση στα τμήματα των πρώην ΤΕΙ όπου οι φοιτητές εκεί δεν γνωρίζουμε τι αντίκρισμα θα έχει το πτυχίο μας, αν θα καταφέρουμε να τελειώσουμε τις σπουδές μας, υπάρχουν τμήματα χωρίς επαγγελματικά δικαιώματα.\nΟ μύθος του “ευρωπαϊκού πανεπιστήμιου” της κυβέρνησης της ΝΔ και των προηγούμενων κυβερνήσεων, που της έστρωσαν το δρόμο, δεν έχει καμία σχέση με τις ανάγκες μας για ολοκληρωμένη μόρφωση, για σύγχρονο πρόγραμμα σπουδών με βάση τις εξελίξεις της επιστήμης, για πτυχίο που θα διασφαλίζει την πρόσβαση στο επάγγελμα. Είναι το πανεπιστήμιο της πετσοκομμένης κρατικής χρηματοδότησης που για να λειτουργήσει θα πρέπει να κυνηγάει ιδιώτες και χορηγούς, να υποτάσσει το περιεχόμενο της εκπαίδευσης και της έρευνας στις ορέξεις τους. Είναι το πανεπιστήμιο στο οποίο παίρνουν δωμάτιο στις εστίες μόλις 9 στους 100 φοιτητές. Είναι το πανεπιστήμιο των διδάκτρων και της εξίσωσης των πτυχίων μας με αυτά τα ιδιωτικών κολλεγίων.\nΒγαίνουμε στην αντεπίθεση για τις σπουδές και το μέλλον που μας αξίζει!\nΕίναι γελασμένοι αν νομίζουν ότι όσο «πυροβολούν» τα δικαιώματά μας, εμείς θα μένουμε θεατές των εξελίξεων! Οι κυβερνήσεις και τα επιτελεία της ΕΕ τρέμουν τον οργανωμένο μαζικό αγώνα των φοιτητών, γι’ αυτό εντείνουν τον αυταρχισμό και την καταστολή, καταπατούν το άσυλο όπως στην ΑΣΟΕΕ, βάζουν εμπόδια στη διεξαγωγή Γενικών Συνελεύσεων, προσπαθούν να βάλουν χέρι στη λειτουργία των Φοιτητικών Συλλόγων!\nΟ ΣΥΡΙΖΑ με το πόρισμα Παρασκευόπουλου που ταύτιζε τους δίκαιους αγώνες των φοιτητών με εγκληματικές ενέργειες, έστρωσε το δρόμο στη ΝΔ που έφερε κατακαλόκαιρο την κατάργηση του ασύλου για να έχει σήμερα λυμένα τα χέρια, ώστε να ψηφίσει το νόμο-πλαίσιο χωρίς αντιστάσεις. Άσυλο μέσα στις σχολές αναγνωρίζουν μόνο για τα επιχειρηματικά συμφέροντα και όχι για τους αγώνες των φοιτητών!\nΟ αγώνας μας μπορεί να έχει αποτελέσματα. Κερδίσαμε την αύξηση των μετεγγραφέντων και των δικαιούχων δωρεάν σίτισης, 276.000€ επιπλέον χρηματοδότηση για το έκτακτο διδακτικό προσωπικό, σε πολλά τμήματα πετύχαμε τη διεξαγωγή εμβόλιμης εξεταστικής, την κατάργηση των αλυσίδων. Κερδίσαμε να υπάρχουν σύλλογοι με αγωνιστικό προσανατολισμό, δίπλα σε κάθε φοιτητή, ξεπερνώντας σε πολλούς από αυτούς την διαλυτική κατάσταση που είχε επιβάλει η ΔΑΠ. Σήμερα υπάρχει ένα αγωνιστικό-μαχητικό μπλοκ φοιτητικών συλλόγων σε όλη τη Θεσσαλία που δίνει άλλη δυναμική στον αγώνα μας.\nΚαλούμε όλους τους φοιτητικούς συλλόγους να οργανώσουμε μαζί την αντίσταση στο νόμο-πλαίσιο της κυβέρνησης της ΝΔ και την αντεπίθεση των φοιτητών για να διεκδικήσουμε όλα όσα δικαιούμαστε, με βάση τις δυνατότητες της εποχής μας! Διεκδικούμε ολοκληρωμένη μόρφωση, δωρεάν σπουδές και δουλειά με δικαιώματα στο αντικείμενο που σπουδάζουμε. Ο αγώνας μας θα είναι πιο αποτελεσματικός, πιο μαχητικός όταν οι φοιτητικοί σύλλογοι, ενωμένοι, συντονισμένοι περάσουν στην επιθετική διεκδίκηση αυτών των αιτημάτων.\nΟ νόμος πλαίσιο να μην κατατεθεί! Ούτε σκέψη για διαγραφές φοιτητών!\nΑύξηση της κρατικής χρηματοδότησης στο ύψος των αναγκών!\nΌχι στην κατάργηση-καταπάτηση του ασύλου! Όχι στην καταστολή!\nΝα μην εφαρμοστεί η εξίσωση των πτυχίων των ιδιωτικών κολεγίων με των πανεπιστημίων.\nΌλη η απαραίτητη γνώση για την άσκηση του επαγγέλματος να περιλαμβάνεται στο πτυχίο. Το πτυχίο να αποτελεί τη μοναδική προϋπόθεση για την πλήρη πρόσβαση στο επάγγελμα!\nΆμεση πρόσληψη μόνιμου προσωπικού και μονιμοποίηση των εκτάκτων καθηγητών!\nΆμεση κατασκευή νέων εστιών, με ευθύνη του κράτους, χωρίς ΣΔΙΤ και ιδιώτες. Έκτακτο στεγαστικό επίδομα και ενοικίαση δωματίων σε ξενοδοχεία μέχρι να λυθεί το πρόβλημα. Να καταργηθεί και να μην πληρώσει κανείς το χαράτσι στις εστίες Λάρισας και Καρδίτσας.\nΝα γίνουν τώρα δεκτές όλες οι μεταγραφές. Κανένας φοιτητής να μην χάσει το εξάμηνο του.\nΕμβόλιμες εξεταστικές για όλα τα τμήματα. Κανένας περιορισμός στα μαθήματα που θέλουμε να δηλώσουμε. Να καταργηθούν οι αλυσίδες μαθημάτων.\nΚαμία συμμετοχή της χώρας, των νέων, των πανεπιστημίων στους ιμπεριαλιστικούς σχεδιασμούς.\nΈμπρακτη αλληλεγγύη στα θύματα των ιμπεριαλιστικών πολέμων, στους πρόσφυγες και τους μετανάστες. Να κλείσουν οι βάσεις των φονιάδων των ΗΠΑ στη Λάρισα, το Στεφανοβίκειο και στην υπόλοιπη χώρα.\nΠροχωράμε σε κινητοποίηση σε κάθε τμήμα και στη Σύγκλητο και απαιτούμε να τοποθετηθούν για το νέο νόμο-πλαίσιο, να πάρουν απόφαση ότι δε θα τον εφαρμόσουν!\nΣυγκεντρώνουμε είδη πρώτης ανάγκης για τους πρόσφυγες\nΑγωνιστική παρέμβαση των φοιτητών της Καρδίτσας την Παρασκευή 13/12, για την επίσκεψη της υπουργού παιδείας στην πόλη.\nΠροηγούμενο άρθρο Χαιρετισμός του Περιφερειάρχη στην Διαθρησκειακή Έκθεση Φωτογραφίας\nΕπόμενο άρθρο «Η Μουσική που κάνει τη Σιωπή και Κλαίει» στο Διαχρονικό Μουσείο